« Testes sunt : ex parte abbatis , Raaudus supprior , Nargaudus cantor , Renaudus prior Tornodori , Theobaldus prior de Colanno , Hugo camerarius , monachi ; ex parte mea , Milo de Sancto Fidolio , Renaudus Aguiluns , Theobaldus de Gunnossa , Gilo de Torneal , Galterus Berardi , Johannes vicecomes Latiniaci , Blainus Ruffus , Petrus Choisaus , Damianus , milites ; Petrus de Curthun , Columbus prepositus Tornodori , Silvester prepositus Crusiaci , Hugo de Chaunnis , Hugo de Barris , Garnerius marescallus meus , Radulphus Magnus de Molismo , Galan , Albericus major , Richardus .


Actum est hoc apud Crusiacum , anno incarnati Verbi M ° .


Ego Guido comes Nivernensis et Forensis , et ego Mathildis comitissa , uxor ejus , notum facimus universis quod nos pro remedio animarum nostrarum et antecessorum nostrorum , ex parte una , et viri religiosi et honesti abbas et conventus Molismensis , ex altera , tales ad invicem conventiones fecimus de percursu Sancti Vincentii et de denariis ejusdem percursus : videlicet , quod nos predicte ecclesie quitavimus denarios ipsius percursus penitus et precise , ita quod de cetero ab hominibus ipsius ecclesie dicti denarii non dabuntur nec recipientur apud Chaonias vel apud aliquam villarum nostrarum vel castrorum nostrorum , nec etiam alibi , per quod fieret dicte ecclesie nocumentum vel gravamen ab hominibus nostris vel a nobis , et nostri homines non dabunt similiter de cetero denarios Sancti Vincentii apud Molismum vel apud aliquam villarum ecclesie memorate ; set quicumque de Molismis aut de Artonay vel de Vilers vel de Chaonnay venire voluerint ad percursum de Chaoniis vel de Crusiaco vel de Grisoliis , venient ad percursum secundum consuetudinem que tenetur a Tornodoro apud Herviacum et de Herviaco apud Tornodorum , et que fuit quondam .


Et iste percursus dictarum septem villarum ex parte nostra et ipsius ecclesie nominatarum extenditur hinc inde secundum consuetudinem supradictam Sciendum autem quod nos homines vel feminas habere non poterimus apud Molismum nec apud Artonay nec apud Chaonay , nisi in illis terminis in quibus esse possunt ratione percursus , et si quos vel quas in dictis tribus villis antea habebamus , dicte ecclesie illos quitavimus et quitamus : et iidem abbas et conventus nobis similiter quitaverunt et quitant homines et feminas , si quos vel quas in dictis tribus villis nostris antea habebant .


De illis autem que ad dictum percursum pertinent , que videlicet in istis litteris specialiter non continentur , fiet sicut inter Tornodorum et Herviacum de percursu teneri est consuetum .


Preterea sciendum quod nos et ipsi abbas et conventus fecimus ad invicem communitatem de usuagio pasturarum istarum villarum , videlicet de Chaoniis et de Grisoliis et de Crusiaco ex parte nostra , et ex parte abbatis et conventus de Molismo de Artonay , de Chaonay , Nicii , Vilers et de Marcenay , ita quod pro forisfacto dictarum pasturarum non poterit hinc inde aliquid levari , nisi dampnum quod fuerit legitime probatum .


Et sciendum quod omnes homines de Molismo habent usuagium suum in nemore quod dicitur Forchevaudon , set nos de hac communitate predicta nobis et nostris retinuimus forestam nostram de Mauna et pasturam ejusdem foreste .


Interea dedimus prefate ecclesie de Molismo in perpetuam elemosinam per escambium omnes census et costumas quas habebamus in Assartis de Chaoniis que debebantur nobis reddi annuatim in crastino sancti Remigii , in quibus continentur centum arpenta terre , pro quibus debentur pro quolibet arpento sex denarii et unus bichetus avene ; in quibus videlicet censibus et costumis nos retinuimus nobis et nostris justiciam , vendas et laudes eorumdem .


Prefati autem abbas et conventus propter hoc nobis et nostris penitus quitaverunt centum solidos annui redditus quos debebant habere annuatim in festagio Tornodori pro remedio anime mee , Mathildis , dicte comitisse Nivernensis et Forensis , post mortem meam , ita quod neque nos nec successores nostri in dictis censibus et costumiis aliquid de cetero poterimus reclamare , nisi illud quod retinuimus sicut superius est expressum .


Verum cum nos dicerimus apud Satiniacum nos habere gistum nostrum justa ratione semel in anno , et dicti abbas et conventus istud verum esse penitus nobis denegarent , tandem super hoc amicabiliter composuimus in hunc modum : quod omnes illi singulariter dicte ecclesie Molismensis in predicta villa de Satiniaco commorantes vel maynagium tenentes nobis et heredibus nostris vel mandato nostro persolvent in perpetuum nomine giste et custodie duos solidos cursualis monete et duos bichetos avene ad mensuram Tornodori reddendos in crastino Sancti Remigii annuatim , et nos non poterimus aliquid ulterius exigere ab hominibus antedictis nec redditum istum poterimus a manu nostra aliquatenus removere , quin illum habeat et teneat ille qui fuerit dominus Tornodorensis ; pro quo siquidem redditu nos et heredes Tornodorenses promisimus et tenemur predictos homines cum rebus suis custodire et defendere bona fide .


Predictam autem elemosinam et conventiones supradictas nos per fidem nostram corporaliter prestitam promisimus firmiter tenere et fideliter observare ; et hoc idem promiserunt similiter tenere et observare dicti abbas et conventus Molismensis per fides suas .


Je Eraz de Brene , sires de Rameru , fais savoir a touz ceus qui verront ces letres que Robelins , notre bailliz de Bangniaus , a reconeu par devant nos que il a retenu a moison dou celerier de leglise Nostre Dame de Molesmes , a sa vie , terres et cens que il avoit a Baigniaus , en tel maniere que il paera chascun an a la feste saint Remi , a Molesmes , au celerier devant dit , por ces terres et por ce cens devant dit , quatre setiers davoine a la mesure de Molesmes , et ces terres et ce cens il doit tenir en boen point par son serement et aquerre par tout a son pooir a bone foi .


Et a la requeste Robelin devant dit , je faz seeller cez letres de mon seel .


« Honorius ep . ,


abbati et conventui Molismensi salutem et apostolicam benedictionem .


Datum Laterani , XVII .


Ego Philippus Planceii dominus , et Agnes uxor mea , notum facimus universis , presentes litteras inspecturis , quod de querelis quas habebamus ad invicem inter nos , ex una parte , et abbatem et conventum Molismensem , ex altera , videlicet de constructione stagni et molendinorum juxta stagnum prope Villam Dei , necnon de omnibus pertinentibus ad idem stagnum , compromisimus in virum venerabilem Henricum , cantorem Trecensem , et virum nobilem Clarembaudum , dominum Caparum , qui dictas querelas inter nos ad concordiam revocaverunt in hunc modum : videlicet quod ab introitu extacheure molendinorum usque ad extacheuram molendinorum , ecclesia Molismensis habeat dominium in aqua , tale videlicet quod in omnibus proventibus molendinorum , tam in omni montura quam farina et justicia , et in omnibus piscibus que devenient ad instrumenta piscatoria molendinorum vel capientur infra dictam extacheuram , ecclesia Molismensis omnibus modis et commodis medietatem habebit , et ego dictus Philippus et heres meus aliam medietatem habebimus .


Sciendum quod molendinarii ponentur in prefatis molendinis et amovebuntur ab eisdem de communi consensu ecclesie Molismensis et mei , dicti Philippi , et heredum meorum directe sibi in jure quod habent in dictis molendinis succedentium , nec ibi poterunt poni vel amoveri molendinarii sine assensu utrorumque .


Preterea molendinarii qui ibi ponentur , fidelitatem facient per juramentum suum ecclesie Molismensi et michi , dicto Philippo , quod utrique jus suum superius expressum conservabunt .


Quod si contigerit abbatem et conventum Molismensem vel me , dictum Philippum , vel heredem meum conqueri de aliquo molendinario dictorum molendinorum , conquerens dicet per veritatem suam quod ex justa causa exigit eum amoveri , nec alter contradicere poterit , et idem de communi assensu amovebitur , et alius , vel alii , si omnes molendinarii ex justa causa habeantur suspecti , ponentur de communi consensu loco amotorum .


Et si dicta molendina quocumque modo destruantur , in eis reficiendis et in reparatione molarum et aliorum necessariorum ecclesia Molismensis ponet medietatem sumptuum , et ego jamdictus Philippus et heredes mei aliam medietatem : et si aliqua parcium nollet ponere sumptus competentes in refectione eorumdem molendinorum , integre percipiet quousque eidem plene satisfactum esset de portione costamentorum que alteram partem contingeret .


Si vero per gueiram dicti mei , Philippi , et heredum meorum dictam chauceiam destrui contigerit , vel quando ego jamdictus Philippus vel heredes mei pisces dicti stagni vendiderimus , sumptibus propriis eamdem chauceiam reficere tenebimur .


Et si contigerit me , dictum Philippum , vel heredes meos in chauceia dicti stagni facere essaut , ecclesia Molismensis ponet medietatem piscium qui ibi capientur , et ego dictus Philippus et heredes mei similiter : ita tamen quod non poterimus aliquid facere per quod impediatur piscium accessus ad dictum essaut vel ad beeyes dictorum molendinorum vel ad instrumenta ibi posita ad pisces capiendos , ad unam teysiam desuper chauceiam ante molendina .


Sciendum etiam quod si in aliqua parte chauceie stagni ego jamdictus Philippus vel heres meus molendinum vel batorium vel qualecumque edificium fecero , ponendo medietatem sumptuum ecclesia Molismensis medietatem proventuum percipiet , et habebit in eisdem edificiis jus consimile juri molendinorum supradictorum in quibus ecclesia Molismensis in omnibus modis et commodis medietatem percipiet et habebit .


Et si dicta molendina admodiata non fuerint , ego jamdictus Philippus vel heres meus et ecclesia Molismensis duas claves in archa dictorum molendinorum habebimus , ita quod uterque suam habebit et servabit .


Ego Hugo dux Burgundie notum facio universis quod ego quicquid juris habebam aut habere poteram in societate quam mecum fecerunt de Marcenay abbas et conventus ecclesie Molismensis , quito et cedo eisdem , et omne jus quod michi et heredibus meis competere poterat ex societate predicta , nichil quod de dicta societate erat aut esse poterat , ibidem reclamans in posterum , volens et concedens quod , sine mea aut heredum meorum reclamatione aliqua , dicti abbas et conventus possint et debeant de villa sua predicta facere quod sibi viderint expedire , sicut ante societatem istam facere poterant , tanquam de sua : in qua ego et heredes mei nichil habebamus prius , nec habere etiam poteramus .


Ego Galcherus de Sancto Florentino , miles , Paciaci et Laignie dominus , tam presentibus quam futuris notum facio quod viri religiosi Xpistoforus abbas Molismensis et ejusdem loci conventus , in tota justicia sua quam habent in hominibus et feminis , in bosco et plano , pascuis et aquis apud Marcenaium , et in totam remanentiam quam habent in dicta villa , item in hominibus et feminis , terciis , tailliis et censivis quas habent apud Laigniam , me et heredes meos , Laignie dominos , in perpetuum associaverunt .


In quibus hominibus de Laignia ego et heredes mei et ipsi monachi justiciam habebimus et costumas , et in censivis predictis laudes et ventas : quarum medietas erit mea , et alia medietas erit ipsorum .


Item medietatem eschaetarum hominum et feminarum quos habent in prefatis villis de Marcenaio et de Laignia , michi et heredibus meis , Laignie dominis , concesserunt jure perpetuo possidendam : ita quod si aliquis hominum vel feminarum dictarum ville de Marcenayo et Laignie , ad dictos monachos pertinentium , sine herede corporis sui decesserit , tota hereditas ipsius erit in manu dicte ecclesie et in manu mea vel heredum meorum Laignie dominorum , et non poterimus eam tenere ultra annum et diem , immo de communi assensu vendemus eam gentibus societatis , et medietas venditionis erit monachorum , et alia medietas erit mea vel heredum meorum Laignie dominorum .


Item medietatem abbonamentorum et talliarum , que abbonamenta et tallie fient et recipientur in domo ipsorum apud Marcenay tam de mandato ipsorum quam de mandato meo vel heredum meorum , Laignie dominorum , equaliter dividentur .


Similiter et abbonamenta et omnia alia , ad dictam villam de Marcenay pertinentia , que habent fieri vel dividi inter ipsos et me vel heredes meos , Laignie dominos , tam de mandato ipsorum quam de meo vel heredum meorum , Laignie dominorum , equaliter dividentur .


Mobilia vero , si qua de eschaetis predictis superfuerint , legatis , debitis et sepulturis mortuorum primo persolutis , inter ipsos et me vel heredes meos , Laignie dominos , per medium dividentur .


Si autem contigerit quod homines sive femine de Molismo , vel de alia terra ipsorum monachorum , ad dictam villam de Marcennay per maritagium sive alio quocumque modo venerint moraturi , de societate predicta sine reclamatione qualibet erunt .


Et si homines vel femine de Marcenay vel de Laignia , pertinentes ad ipsos monachos , apud Molismum sive ad aliam terram ipsorum monachorum per maritagium vel alio modo venerint moraturi , sine contradictione libere et integre erunt ecclesie memorate .


Quod si homines vel femine mee vel heredum meorum , Laignie dominorum , qui de societate predicta erunt , ad dictam villam de Marcennayo venerint moraturi , inter me et heredes meos , Laignie dominos , et dictos monachos communes erunt .


Et si aliqui hominum et feminarum mearum hominibus vel feminis ipsorum monachorum , apud Laigniam commorantibus , per maritagium se junxerint , inter me et heredes meos et ipsos monachos communes erunt .


Si autem abbas et monachi rogatam fecerint in dictis hominibus , sicut solet fieri , inter ipsos et me vel heredes meos , Laignie dominos , erit commune quicquid acceperint ab eisdem : similiter in omnibus modis et commodis que ego aut heredes mei , Laignie domini , aut monachi predicti prece , gratia aut timore extorserimus , dicti monachi capient medietatem et nos aliam .


Item si ego aut heredes mei in dicta villa de Marcenayo aut in ejus finagio aliquid acquisierimus , aut si inter initium fontis Laignie et Grisolias molendinum aliquod unum vel plura acquisierimus , medietatem habebunt monachi memorati , et nos aliam medietatem , probatorum sumptuum primo ab eis michi vel heredibus meis , Lagnie dominis , medietate persoluta .


Ego autem aut heredes mei , Laignie domini , in dicta villa de Marcenayo et in ejus justitia nichil novum facere vel statuere poterimus , sine consensu et voluntate dictorum monachorum , nec etiam destruere constitutum .


Et sciendum quod quotienscumque apud Molismum abbas constituetur novus , homines et femine de Marcennaco fidelitatem facient novo abbati ; similiter facient et heredibus meis qui novi venient ad tenendam Lagniam .


Prepositus vero qui in villa Marcennaci et apud Laigniam pro dicta societate servanda statuetur , a monachis eligetur et ponetur , et faciet juramentum fidelitatis monachis et michi vel heredibus meis , antequam de prepositura se intromittat : et si autem se intromitteret , sexaginta solidos emendaret : que emenda per medium dividetur .


Si prepositura venditur , de communi assensu vendetur , et precium venditionis inter me et heredes meos et dictos monachos equaliter dividetur ; prepositus vero de medietate dicte venditionis , antequam de prepositura se aliquatenus intromittat , bonos plegios dabit monachis memoratis et michi vel heredibus meis , Lagnie dominis , de alia medietate .


Si autem prepositura non vendatur , prepositus omnium acquisitorum , donorum , exactionum sive extorsionum , de quocumque venient vel quocumque modo fient , per juramentum suum dictis monachis medietatem , et michi vel heredibus meis , Laignie dominis , aliam medietatem dividet .


Evoluto autem anno prepositus de Marcennay vel ex toto mutabitur , vel de novo restituetur : quod si restituetur , juramentum suum faciet tanquam .


Nullus etiam servientium nostrorum de rebus ipsorum de Marcennay et de Laignia in dicta societate contentis se intromittet , nisi solus ille prepositus qui ad dictam societatem servandam specialiter statuetur .


Preterea sciendum est quod ego aut heredes mei , Laignie domini , homines dicte societatis non poterimus ducere extra finagium suum ultra unam dietam pro aliqua necessitate , quin ita sit quod in sequenti die redire valeant ad sua hospitia competenter .


Qui autem ad submonitionem meam vel heredum meorum , Laignie dominorum , ire contempserit , quinque solidos divionensium emendabit , quorum medietas erit monachorum , et alia medietas erit mea vel heredum meorum , Laignie dominorum : que submonitio , quociens facta fuerit , per me vel heredes meos et per monachos fiet .


In villa de Marcennaco et in Laignia , forefacta que inde evenerint , jurati forestarii et custodes per juramentum suum unicuique parti reddent per medium .


Ita tamen quod de eisdem nemoribus capient monachi quicquid eis necesse fuerit ad usum Molismi et Marcennaii , tam in grosso quam in gracili , jacente et stante , sicco et viridi , a pede usque ad cimam .


Simili modo etiam et in nemoribus meis , excepto Codreto , ad omnia necessaria domus et furni ipsorum de Marcennayo , et ad quicquid edificare vel refacere voluerint tam in Marcennayo quam in ejus finagio , omnimodum usuarium habebunt monachi memorati .


Si vero nemora de Marcennayo posita fuerint in foresta et vendita fuerint , medietas precii erit mea vel heredum meorum , et altera medietas erit monachorum , hoc excepto quod monachi omnimodum usuarium tam ad furnos suos quam ad alia sibi retinuerunt ad loca prefata , Marcenaii scilicet et Molismi , et in predicto modo in predictis nemoribus , in foresta positis , custodes etiam ponentur .


De predictis vero nemoribus ego predictus dominus nec heredes mei , Laignie domini , nichil alicui conferre poterimus sine consensu dictorum monachorum , nec ipsi similiter sine consensu meo vel heredum meorum , Laignie dominorum .


In usuario autem quod concessi hominibus de Marcennaio in bosco meo de Logeio ad boscum mortuum , ego et heredes mei tenemur eos conducere et guarantire , solventibus eis costumam gallinarum et avene quam michi debent inde solvere in festo sancti Remigii annuatim : quarum gallinarum et avene medietas erit mea vel heredum meorum , Laignie dominorum , et alia medietas erit monachorum .


Pro recompensatione autem gisti quod reclamabam apud Marcennaium , homines loci illius decem libras Divionensis monete annuatim in quolibet festo beati Remigii michi et heredibus meis , Laignie dominis , persolvent , in quibus monachi nichil habebunt , quas teneo a Nivernensi comitissa : similiter homines de Marcennayo eisdem monachis in festo predicto decem libras divionensium persolvent , in quibus ego et heredes mei , Laignie domini , nichil habebimus , et tamen ad satisfactionem dicte summe eis facere haberi juvabimus omnino eosdem .


Illa autem omnia , que ante societatem istam apud Marcennayum reclamabam , quitavi et quito penitus , nichil reclamans , nisi hoc quod in hac societate michi vel heredibus meis , Laignie dominis , dederunt .


In quodam autem stagno , quod juxta Marcennayum et in ejus finagio debemus facere ego et ipsi monachi , in molendino et in chauceia sumptus et misias et costamenta debeo per medium ponere , hoc excepto , quod prata sua sive terras que vel quas stagnum occupaverit , primo dabunt , ad quorum opus et fabricam stagni , chauceie et molendini , et ad edificare et ad reficere quicquid necessarium fuerit , ad predicta omnimodum usuarium in omnibus forestis meis concedo in perpetuum , excepto Codreto bosco nostro .


In predicto quoque stagno nunquam piscari potero ego , nec aliquis ex parte mea sine assensu dictorum monachorum , nec ipsi nec aliquis ex parte ipsorum sine consensu meo vel heredum meorum , Laignie dominorum .


Ego autem aut heredes mei , Laignie domini , in ipso molendino molere non poterimus sine molitura : similiter nec ipsi monachi .


Ego et heredes mei omnes homines meos de Laignia tenemur facere molere per bannum ad illud molendinum , et quicumque hominum vel feminarum mearum de Laignia , quotienscumque post bannum inventus fuerit molere alibi quam ad dictum molendinum , quinque solidos divionensium pro emenda solvere tenetur , quorum medietas erit mea vel heredum meorum , et altera medietas erit monachorum .


Omnia vero bona ipsorum , ad villam de Marcennayo vel de Laignia pertinentia , ego et heredes mei Laignie domini , tanquam homines ligii ecclesie Molismensis tenemur garantire , et eis impendere consilium , et auxilium ferre bona fide , ita quod omnia sua , ad dictas villas de Marcennayo et de Laignia pertinentia , ipsis omnimode salva erunt bona fide .


Hanc autem societatem fecerunt abbas et conventus predicti , salvis sibi domibus suis et granchiis suis cum porprisiis earumdem et aliis censibus et terciis suis sive terragiis et decimis , vineis , pratis , gaagnagiis , corveis , furno et omnibus aliis ad ipsos pertinentibus , que omnia in dicta villa de Marcennayo et in ejus finagio sibi integraliter retinuerunt .


Sciendum est igitur quod neque pro pace aliqua nec pro casu aliquo ego Galcherus predictus aut heredes mei , Laignie domini , dictam societatem in alia manu ponere aut dimittere poterimus , quam in manu nostra aut ecclesie Molismensis : sed quicumque pro tempore erunt Laignie domini , dictam societatem de Marcennayo et de Laignia in manu sua semper tenebunt in feodum ab ecclesia Molismensi , et pro ipsa societate erunt homines ligii dicte ecclesie , et facient inde homagium cuique novo abbati ecclesie predicte .


Ego vero homagium inde feci Xpistoforo abbati Molismensi , et juravi ei et ecclesie fidelitatem tenere et societatem istam fideliter et firmiter observare .


Similiter et heredes mei , Laignie domini , jurabunt aliam societatem se firmiter et fideliter observare , et requisiti ab abbatibus Molismensibus facere tenebuntur homagium eis et ecclesie : nec aliquid in dicta societate heredes mei Laignie domini percipient donec homagium predictum fecerint , et predictum juramentum fidelitatis corporaliter prestiterint cuicumque novo abbati et ecclesie memorate .


Quod si me unquam contingeret resilire aliquatenus a pactionibus istis superius annotatis , concedo , rogo et volo quod quicumque pro tempore erit episcopus Lingonensis , personam meam , ubicumque fuerim , excommunicet per suam dyocesim , uxorem quoque et familias meas et totam terram meam et omnes homines meos gravi interdicto supponat , donec ad juramentum meum redeam , et teneam supradictam : et in hoc specialiter me submisi reverendo patri Hugoni episcopo Lingonensi , et litteras ejus patentes inde feci haberi monachis memoratis .


Similiter facient heredes mei Molismensem ecclesiam inde habere patentes litteras cujuscumque episcopi Lingonensis , et taliter se submittent eisdem episcopis et obligabunt ad penas excommunicationis et interdicti predictas .


Ut autem hec omnia et singula supradicta inconcussa et rata in futurum permaneant et inviolabiliter observentur , ego Galcherus predictus presentes litteras meas patentes eisdem abbati et conventui tradidi et feci sigilli mei munimine roborari .


Ego Raynaldus , Dei miseratione Lingonensis episcopus , posteritati futurorum notificare volo quod nobilis vir Guido , Barri super Sequanam comes , ecclesiam et decimas Exoye , Vulpeleriarum et Servenneii , quas diu tenuerat , in manu nostra reddidit .


Nos vero , ejus interventu et de voluntate et assensu capituli nostri , ecclesie Molismensi et fratribus ibidem Deo servientibus predictam ecclesiam cum decimis donavimus .


De quibus videlicet reverendum virum Robertum , primum ejusdem loci abbatem , sollempniter investivimus , et , ne aliquando inter monachos et sacerdotem lites oriantur , de redditibus ita statuimus : in omnibus oblationibus et testamentis de quibuslibet bonis mobilibus et immobilibus , etiamsi proprie fiant sacerdoti vel ejus capellano , et pro quibuscunque fiant , medietatem percipient monachi , et presbiter alteram ; ita et de cereo paschali , cum remanserit , de tricenariis , de sacerdotum procurationibus , cum redimentur ; omnes autem decimas in domo sua recipient monachi , et sextam partem reddent sacerdoti .


Cum vero predictam ecclesiam presbitero vacare contigerit , ydoneum eligent monachi et ad curam animarum suscipiendam episcopo Lingonensi presentabunt : qui , de cura investitus , Molismum tenebitur accedere , et de redditibus monachorum legitime conservandis fidelitatem eis facere .


Quicunque ergo super hiis Molismenses infestare presumpserit , anathema sit donec eis congrue satisfecerit .


Testes inde sunt : Amauricus decanus ; Jocelinus , Garnerius , archidiaconi ; Lambertus erarius .


Actum est hoc et in Lingonensi capitulo collaudatum , nostroque sigillo confirmatum anno Domini M ° .


Paschasio secundo Romano presule presidente , Philippo rege Francorum regnante .


Ego Erardus , dominus de Chacenay , notum facio universis presentes litteras inspecturis quod ego , laude et assensu Ameline uxoris mee et Erardi et Hugonis heredum meorum , talem communitatem feci cum abbate et conventu Molismi de hominibus et feminis quas habemus vel habituri sumus , ego ex una parte et dicti abbas et conventus ex alia , in villa de Essoya , quod homines mei cum feminis ipsorum , et homines ipsorum cum feminis meis successive , sine ulla contradictione , vicissim jungent conubia ; ita quod medietas tocius sobolis eorum mea erit , et altera medietas ecclesie Molismensis .


Hec autem sunt nomina feminarum mearum que cum hominibus Molismensis ecclesie contraxerunt : femina Gilleberti filii Landrici , femina Alberti Motet , femina Pagani , femina Henrici Palestel , femina Petri Cabai , femina Jordani , femina Xpistofori filii Johannis de Seles , femina Roscelini .


Et hec sunt nomina feminarum ecclesie Molismensis que contraxerunt cum hominibus meis : femina Petri Lovel , Aeliz femina Tierrici , femina Warnerii , femina Renaudi , femina domni Mathei , femina Petri prepositi .


Sciendum igitur quod tam istarum omnium quam omnium hominum et feminarum quas habeo vel habiturus sum in posterum , talis est communitas inter me ex una parte et ecclesiam Molismensem ex altera , quod quicumque ex hiis omnibus vel ex eorum heredibus nati sunt vel in posterum nascituri , ex communitate scilicet conjugii hominum et feminarum mearum cum hominibus ecclesie Molismensis et feminis , equaliter dividentur inter me vel heredes meos , ex una parte , et ecclesiam Molismensem ex alia .


Ego Theobaldus , Campanie et Brye comes Palatinus , notum facio universis tam presentibus quam futuris quod viri religiosi I . ,


abbas Molismensis ecclesie , et ejusdem loci conventus in tota justicia sua quam habent in hominibus et feminis , in bosco et plano , pascuis et aquis , apud Essoyam , apud Warpillerias et apud Poligneium , et in remanantiam quam habent in dictis villis , me et heredes meos , Campanie comites , in perpetuum associant , et iterum medietatem emendarum et escheetarum tantummodo mobilium hominum et feminarum que habent ad prefatas villas et apud Servigneium , michi et heredibus meis concedunt jure perpetuo possidendum .


Similiter et medietatem abbonamentorum et talliarum , que tallie fient et recipientur in domibus ipsorum apud Essoyam et apud Pollinneium , tam de mandato ipsorum quam de mandato meo et heredum meorum equaliter dividentur .


In redditibus sive proventibus , feodis et rebus aliis que in dictis villis et in finagiis earumdem habent , et in gageriis quas tenent apud Verpillerias a Joberto , Guidone et Jeremia , militibus , ego aut heredes mei nichil capere poterimus vel vendicare , sed ipsi omnia supradicta sine me et heredibus meis integraliter capient et habebunt .


Si autem contigerit quod homines ipsorum , sive femine eorum , de Molismo sive de alia terra ipsorum ad dictas villas per maritagium sive alio modo venerint moraturi , de societate supradicta erunt .


Similiter si homines sive femine de villis supradictis apud Molismum sive ad aliam terram dictorum monachorum per maritagium vel alio modo venerint moraturi , sine reclamatione mea vel heredum meorum libere et integre erunt ecclesie memorate .


Ego vero aut heredes mei nullum hominem sive feminam dictorum monachorum de villis predictis in terra nostra poterimus retinere nec defendere contra ecclesiam Molismensem .


Et sciendum quod quotiens apud Molismum abbas constituetur novus , homines et femine predictorum locorum fidelitatem facient novo abbati constituto : similiter facient comiti Campanie qui novus veniet ad regimen comitatus Trecensis .


Preterea sciendum est quod homines dictarum villarum ego aut heredes mei nunquam pro aliqua necessitate neque pro exercitu aliquo , ultra unam dietam ducere poterimus , ita quod die sequenti ad hospitia sua redire valeant competenter : qui autem ad submonitionem meam aut heredum meorum , comitum Campanie , ire contempserit , quinque solidos pruviniensium reddet pro emenda , quorum medietas nostra erit ; que vero submonitio , quotienscumque facta fuerit , per priorem Granceii super Ursam fiet .


In nemoribus vero de Osilimonte , in quibus dicti monachi habent duas partes et ego duodecimam , concesserunt michi , et ego eis , quod totum scilicet pars ipsorum et pars mea eat per medium ; et , de communi assensu ipsorum et ipsius , ibidem forestarii ponentur per juramentum suum unicuique partem suam fideliter et integre reddituri , ita tamen quod de eisdem nemoribus capient monachi quicquid ipsis necesse fuerit ad usum Molismi , Polinneii , Granceii , Essoye et Verpilleriarum , tam in grosso quam in gracili , jacente et stante , sicco et viridi , a pede usque ad cimam .


Si vero nemora de Essoya posita fuerint in foresta , cum vendita fuerint , medietas precii portionis nemorum ad monachos pertinentium mea erit , et altera medietas ecclesie Molismensis , hoc excepto quod monachi omnimodum usuarium sibi retinent ad loca prefata , scilicet Granceium , Poligneium , Essoyam , Verpillerias et Molismum , et predicto modo in eisdem nemoribus forestarii ponentur .


Sciendum est igitur quod neque pro pace aliqua , neque pro casu aliquo , ego vel heredes mei societatem istam in alia manu ponere neque dare neque commendare poterimus quam in manu nostra , sed quicumque comes erit civitatis Trecensis dictam societatem in manu sua propria retinebit , qui etiam comes et ejus successores militem unum in animas suas jurare facient quod hec omnia bona fide tenebunt et firmiter observabunt , requisiti ab abbate Molismensi , nec in aliquibus redditibus et proventibus dictarum villarum aliquid percipient , donec dictum prestiterint juramentum .


Presentes adfuerur donnus Godefridus , quondam Lingonensis episcopus ; Arduinus abbas Sancti Germani Autissiodorensis , Wichardus abbas Pontiniaci , Ascelinus abbas Regniaci , Wido prepositus Autissiodorensis , Willermus decanus Autissiodorensis ; Willelmus et Gaufridus , archidiaconi Senonenses ; Radulphus thesaurarius Autissiodorensis , Stephanus cellerarius ; Girardus Trecensis , Girardus Lingonensis , Urricus Tullensis archidiaconi ; ex parte Herberti , Gaufridus Becuns , Renerius capellanus Castri Censurii , Gaufridus de Arseio .


Acta sunt hec apud Autissiodorum sollempniter , M ° .


Testes : magister Stephanus cantor Autissiodorensis , Petrus capellanus comitis , Gaufridus clericus , Hugo de Argenteolo , Milo Filluns , Johannes Maleherbe , Nivardus de Argenteolo , Columbus tunc prepositus Tornodorensis , Johannes prepositus Autissiodorensis , Johannes Brisebarra .


Actum est apud Autissiodorum , anno ab incarnatione Domini M ° .


« Factum est autem hoc in castro quod dicitur Insula , anno ab incarnatione Domini M ° .


Cujus rei testes sunt Bernardus de Rovra et Teboudus de Gresigni , monachi , et Galannus de Molesmes ; Milo prepositus de Monte Regali , Willelmus prepositus de Insula . »


« Hoc laudavit uxor mea Sibilla , et filii mei Ansericus , Johannes , Milo .


Hujus rei testes sunt : Cleophas prior Molismensis . . .


Lucio existente sancte Romane ecclesie pontifice , Philipo rege Francorum imperante , Hugone duce Burgundie regnante .


Ego Hugo , comes Campanie , comitis Teobaudi filius , notum volo fieri omnibus sancte ecclesie fidelibus presentibus et futuris quod excellentiori usus consilio . . .


Hiis ita in Trecensi concilio gestis et post excommunicacionis sentenciam , ne in posterum possint infringi , sollempniter autenticatis , ego ipse cum illustribus viris Hugone Borrello duce Burgundie , Willelmo Nivernensi comite , dicto comite de Barro , Airardo Brinie comite , Hugone Rinelli comite , Jofredo Calvi Montis domino , Rogerio Jovisville domino , Pontio Triagnelli domino , Molismum adveni pro negotiis meis et eorum tractandis , meque et eos Robertus , primus loci illius abbas , cum monachis suis honorifice excepit .


Post orationem vero ad magistrum altare accedens , astantibus dicto duce et quatuor comitibus et baronibus predictis , medietatem Rumiliaci quam michi in vita mea antequam Molismum venissem retinueram , et ibi post decessum meum dare disposueram , nam aliam medietatem jam integre possidebat ecclesia , extracto de proprio digito anulo , et donum de tota potestate Rumiliaci super altare ponens , eidem ecclesie contradidi jure perpetuo possidendam dictam scilicet potestatem ; adiciens quod si quis de casamento meo aliquid eidem ecclesie dare voluerit , liceat ei , ratumque hoc et firmum concedo in perpetuum permanere .


Idipsum dicti Nivernensis , Barri , Brinie , Rinelli comites , et dicti barones mecum assistentes , sicut predicte ecclesie de casamento meo concessisse me viderunt , et ipsi exemplo meo compuncti meisque inducti precibus , singuli eorum una cum dicto duce , eidem ecclesie concesserunt perpetuo possidendum quicquid de eorum casamentis ecclesie illius monachi quolibet modo in posterum sibi acquirerent .


Testes inde sunt una mecum : Walterius vicecomes de Clamiceio , Hugo de Tilio ; Andreas Ramerruci comes , dator et concessor ecclesie de casamento suo quod alii ; Hugo cognomine Brito filius ejus ; Gaufredus Otranni filius , Lebaudus et Grimaudus de Trecis ; Teobaudus puer , filius comitis Stephani fratris mei .


Adjecit autem huic concessioni sue dictus comes Barri , donans eidem ecclesie aquarum suarum piscariam apud villam suam de Verteil .


Ego quoque Jerosolimam postea tendens Molismum adii orationis gratia , ibique omnes homines cum uxoribus eorum et liberis qui de potestate Rumiliaci Trecis morabantur , superiori dono addidi , concedens salvamentum eorum omnium quorum in potestate Rumiliaci capita sunt ecclesie sepedicte ; concedens etiam eidem possidendos eos qui de eadem potestate manent Trecis vel Insulis , ne quid ex ea minuatur aut decidat , preter Leobaudi uxorem et ejus filios .


Licet igitur dona hec mea , et dictorum principum et etiam dicti ducis , Molismensi ecclesie non uno sint eodemque tempore collata , volui tamen universa in hac pagina congeri et , ut inconvulsa deinceps permaneant , sigilli mei impressione cum testibus subscriptis plenius confirmari .


Actum est hoc et confirmatum apud Castellionem super Sequanam anno ab incarnatione Domini M ° .


testibus hiis : Willelmo Nivernensi , Airardo Brinie , Milone de Barro , Hugone de Rinello comitibus , Guidone Gannelruci , Rogerio Jovisville , Haimone de Falconées , Jofredo de Calvo Monte , Bertranno Sine Terra , Jofredo Furnerio , Hilduino de Marrolis , Pontio de Triagnello .


Ad hec ego comes Teobaudus , dicti Hugonis avunculi mei vestigiis pie inherens cum Jerosolimam devotus tenderet , rogatu ejus sigillo meo confirmavi ecclesie Molismensi perpetuo possidendum quicquid ei ipse confirmaverat ; et insuper quicquid de casamento meo ipsa ecclesia quolibet modo acquisierit , sibi gratanter concedens corroboravi , testibus hiis : Milone comite de Barro , Guidone Wangionisrivi domino , Andrea de Baudimento , Rocelino de Vendopera , Milone de Diunvilla , Pontio de castello Chapis , Gaufredo de Trecis , Otranno filio ejus , Lebaudus et Grimaudus burgenses mei de Trecis .


« Huic autem prolationi hujus arbitrii interfuerunt hii : predictus scilicet dominus abbas (Xpistoforus) , et Egidius prior Domus Dei ante Firmitatem Galcheri , et predictus dominus Clarembaudus de Cappis ; et Guillelmus prior de Foucheriis , et Droco canonicus Lingonensis , filii ejusdem domini Clarambaudi ; et Bouchardus de Insulis , Jobertus Bufetier et Hueto gener ejus , Jaanetus major de Insulis , Johannes de Bergi , Gaufridus de Piro , Gaufridus Canutus , Wiardus prepositus , Perrinetus de Sancto Theobaldo ; Petrus de Cantumellis , Adam filius ejus ; Miletus et Johannes filii defuncti Johannis de Monciaus ; Warnerus et Johannes filii Martini majoris Rumeliaci ; Laurencius de Cantumellis , et multi alii boni viri .


Actum coram me apud Monciaus , die mercurii post Nativitatem beate Marie , anno Domini M ° .


« Finagium vero sic est divisum : ab alba spina desuper passorium de Valle Margot sicuti itur ad Sambuscum desuper campum Ade militis , sicuti mete posite sunt a Sambusco usque ad ulmum de Campo Richot , et ab ulmo usque ad quercum introitu nemoris per viam Crosam , et a quercu de via Crosa sicuti ipsa via ducit ad pirum domine Esperie per metam infra positam ; item sicuti meta posita est a piro domine Esperie usque ad viam Tornodori in introitu ructure Gerbaudi , a ructura Gerbaudi sicut itur ad caput come defuncti Odonis Charrere per desuper , ab inde sicuti mete posite sunt usque ad caput dumi defuncti Parvuli , ab eodem dumo sicut mete comportant via recta usque ad finagium de Glando ; ex alia vero parte versus Raverias , a predicto passorio de Valle Margot sicuti via Tornodori ducit usque ad finagium de Raveriis . »


« Actum hoc apud Molismum in capella nostra , sabbato post festum beate Lucie virginis , anno Domini M ° .


Ego Renardus , Dei miseratione Lingonensis ecclesie episcopus , notum fatio presentibus et futuris quod pro anime mee salute donavi monasterio Molismensi , de voluntate et consensu capituli nostri , ecclesiam de Frainnineis jure perpetuo possidendam ; de qua videlicet ecclesia sollempniter investivi reverendum virum Robertum , ecclesie monasterii primum abbatem , statuens etiam et de consensu capituli nostri disponens ut monachi Molismenses in cunctis oblationibus , que ibi ad manum sacerdotis venerint , duas percipiant partes , terciam vero presbiter ; in tricenariis autem et confessionibus , reconciliationibus , benedictionibus nubentium et procurationibus presbiteri , cum redimuntur , et in baptisteriis testamentisque morientium , sive parvulorum recenter post baptisma obeuntium , medietatem percipiant monachi , presbiter alteram ; nichilque percipiet presbiter in hiis que ad manus venerint monachorum cum ibi cantaverint , nec in fundo terre nec in pratis nec vineis nec nemoribus , si inde eis ibi elemosina fiat : que omnia cum supradictis libere et quiete possidebunt .


Cum vero eadem ecclesia presbitero vacaverit , monachi a se electum presbiterum ydoneum Lingonensi episcopo representent ; a quo de cura investito apud Molismum tenebitur accedere , et de conservandis legitime eorum redditibus publice in capitulo fidelitatem facere , utpote eorum justiciarius deinceps quantum in temporalibus constitutus .


Testes inde sunt : Amauricus decanus noster ; Jocelinus , Garnerius , archidiaconi nostri ; Lambertus erarius .


Actum hoc publice Lingonis et sollempniter in capitulo collaudatum nostroque confirmatum est sigillo anno ab incarnatione Domini M ° .


Paschali secundo Romanorum pontifice feliciter presidente , Philippo Francorum rege strenuissimo regnante .


Data per manum magistri Duranni notarii nostri .


« Eugenius ep . ,


Dei , dilectis filiis Geraldo , Molismensi abbati . . . ,


Rota) .


Datum Viterbii , per manum Roberti S .


pontificatus vero domini Eugenii tercii pape anno primo . »


Noverint universi presentes litteras inspecturis quod , cum causa verteretur inter abbatem et conventum Molismensem , ex una parte , et leprosos ejusdem ville super pratis , terris , vineis , juribus et consuetudinibus , per arbitrium virorum bonorum , videlicet J . ,


decani Molismensis , et Wiardi , militis , castellani de Muxeio , pacificati sunt in hunc modum : quod de tredecim gelinis terrarum quas habent leprosi ad terragium in finagio Molismensi , duas gelinas solvent pro decima et pro terragio in exoneratione vehiculi cujuscumque , vocato prius alta voce famulo ecclesie Molismensis qui ad hoc recipiendum debet presens esse in domo leprosorum : et si presens non fuerit vel se absentaverit , vehiculum et jus dicte ecclesie seorsum fideliter conservabit .


Item de aliis terris quas non habent ad terragium in finagio Molismensi , solvent in granchia sua dicti leprosi duodecimam gelinam pro decima .


Item si extra finagium Molismense terras excolant leprosi et illarum terrarum gelinas deferant ad grangiam suam , vicesimam quartam pro medietate decime , sicut jus se haberet , solvent in grangia sua .


Super hiis predictis quicumque fuerit magister de domo leprosorum , semel jurabit , et famuli quicumque adducent bladum ad grangiam singulis annis , ante messem ad requisitionem mandati ecclesie Molismensis tenebuntur jurare quod jus dicte ecclesie fideliter conservabunt .


Item pro situ domus sue et pro illis terris , pratis et vineis que libere possidebant , et pro corveis carrucarum que exigebantur a leprosis sicut ab aliis hominibus de Molismo , quinque solidos pruviniensium et duo sextaria avene ad mensuram Molismensem , et omnes alios census sicut prius debebant , apud Molismum dicti leprosi annuatim in festo beati Remigii prefate ecclesie solvere tenebuntur .


decanus Molismensis ad peticionem parcium presentes litteras sigilli mei munimine roboravi .


Innocentius episcopus , servus servorum Dei , dilecto filio Eberardo , Molismensi abbati , ejusque successoribus perhenniter substituendis , in perpetuum .


Quamobrem , dilecte in Domino fili Eberarde abbas , tuis postulationibus clementer annuimus , et Molismense monasterium , cui Deo auctore preesse dinosceris , ad exemplum predecessorum nostrorum Pascalis atque Urbani beate memorie , presentis scripti pagina communimus , statuentes ut quascumque possessiones , quecumque bona idem monasterium inpresentiarum juste et canonice possidet aut in futurum concessione pontificum , largitione regum vel principum , oblatione fidelium seu aliis justis modis , prestante Domino , poterit adipisci , firma tibi tuisque successoribus et illibata permaneant .


In quibus hec propriis nominibus exprimenda subjunximus : in Lingonensi episcopatu , in ipsa urbe ecclesiam Sancti Desiderii cum possessionibus suis , Juliacum cum appendiciis , ecclesiam de Varennis cum possessionibus suis , de Vi , de Coflegio , de Poeliaco , de Parno , de Richiburgo , de Espielento , de Alba Petra , de Legismo , de Vacua Sella , de Gevrellis , de Lentil , de Campiniaco , de Exoia , de Villenossa , de Mareio , de Monte Lasconis , de Sancta Columba , de Sancto Aniano cum omnibus que ad ipsam parrochiam pertinent , de Sancto Petro , de Sancto Micomere , de Colanno , villam de Monsion cum ecclesia , villam de Vitelliaco , villam de Granciaco , de Austricurte , alodium de Sela , villam de Marcennaco cum capella de Bissei , Artunnacum cum ecclesia , Sisteniacum cum ecclesia , alodium de Viler et de Nicé et de Caunaco , de Cusé ; in Tullensi episcopatu ecclesiam Sancti Teobaudi , de Valcoloro cum capella de Tuscio , de Caslenis , de Comarcé , de Brainvilla , de Romanis , de Nantiaco ; in Trecensi episcopatu ecclesiam de Fulcheriis , de Sancto Lupo , de Islis , villam Sancti Theobaudi , de Sancto Quintino , villam de Villerradon cum ecclesia de Sancto Hilario , de Nogento , de Planciaco , de Flacé , villam Sancte Marie ad Ulmos cum ecclesia Sancti Martini , alodium de Largicort , de Catalata , de Warnoviler , de Tast , villam de Peiaco cum ecclesiis suis , de Guiarcia , de Baia ; in Catalaunensi episcopatu ecclesiam de Fera , de Aquatitio , Fontem Vivum cum appendiciis suis ; in Meldensi cellam de Firmitate cum decimis et ecclesiis suis , de Almiges , de Sancto Patusio ; in Belvacensi ecclesiam de Nostel , de Vernolio ; in Remensi archiepiscopatu cellam Sancte Waburgis cum ecclesiis suis ; in Altisiodorensi cellam de Luceio , de Liscé , villam de Nantrico , Grisenon cum appendiciis suis ; in Senonensi archiepiscopatu ecclesiam de Senuno , de Doceio , de Monteniaco , de Golmeré , de Viler ; in Trecensi ecclesiam de Sancto Patroclo , villam de Rumiliaco ; item in Tullensi villam de Senlacort , alodium de Paré , de Jalné , de Buccumvilla ; in Eduensi ecclesias de Frollés , de Blesmur , de Crais , capellam Tullionis castri cum omnibus appendiciis earum .


Decernimus ergo ut nulli omnino hominum liceat prefatum cenobium temere perturbare aut ejus possessiones auferre vel ablatas retinere , minuere seu quibuslibet vexationibus fatigare , sed omnia integra conserventur eorum pro quorum sustentatione et gubernatione concessa sunt usibus omnimodis profutura , salva nimirum Lingonensis episcopi canonica reverentia .


Prohibemus tamen ne ullatenus ei liceat gravamen aliquod prefatis fratribus irrogare , adicientes etiam ut nulli penitus fas sit in ecclesiis ad vestrum cenobium pertinentibus sine consensu vestro aut presbiterum aut alterius officii clericum constituere Porro donationem illam , quam eidem monasterio bone memorie Rainardus et ejus successor Robertus et Guilencus , Lingonenses episcopi , consilio et assensu canonicorum suorum concesserunt , nos quoque , secundum quod a predecessoribus nostris noscitur institutum , presenti decreto firmamus : videlicet ut quicumque clericus , quicumque Lingonensis ecclesie casatus cenobio vestro ecclesiam seu aliquid de casamento suo contulerit , salvis nimirum consuetudinariis episcopi redditionibus liceat monachis obtinere .


Obeunte vero te , nunc ejusdem loci abbate , vel tuorum quolibet successorum , nullus ibi qualibet subreptionis astutia seu violentia preponatur , nisi quem fratres communi assensu , vel fratrum pars consilii sanioris , secundum Dei timorem et beati Benedicti regulam providerint eligendum : electus autem a Lingonensi episcopo consecretur .


Datum Pisis , per manum Aimerici sancte Romane ecclesie diaconi cardinalis et cancellarii , V .


Eugenius episcopus , servus servorum Dei , dilectis filiis Geraldo , Molismensi abbati , ejusque fratribus tam presentibus quam futuris regularem vitam professis , in perpetuum .


Eapropter , dilecti in Domino filii , vestris justis postulationibus clementer annuimus , et Molismense monasterium , in quo divino mancipati estis obsequio , ad exemplar predecessorum nostrorum felicis recordationis Urbani , Paschalis et Innocentii , Romanorum pontificum , presentis scripti privilegio communimus ; statuentes ut quascunque possessiones , quecunque bona idem monasterium impresentiarum juste et canonice possidet , aut in futurum concessione pontificum , liberalitate regum , largitione principum , oblatione fidelium seu aliis justis modis prestante Domino poterit adipisci , firma vobis vestrisque successoribus et illibata permaneant .


In quibus hec propriis duximus exprimenda vocabulis : IN EPISCOPATU LINGONENSE ipsum Molismense monasterium , constructum in honore beate Marie semper virginis , cum capella Sancte Crucis et burgo in quo consistit , et ecclesiam Sancti Petri de Poliaco cum altari et oblationibus et decima ; monasteria sanctimonialium Sancte Marie apud Juliacum et Sancti Sulpicii apud Osam ; in ipsa urbe Lingonensi ecclesiam Sancti Desiderii cum pertinentiis suis ; in ecclesia Sancti Mammetis annualia defunctorum canonicorum , id est redditus prebendarum per annum ; ecclesiam de Espielent cum capella Divitis Burgi et ceteris appenditiis ; ecclesiam de Submonasterio ; ecclesiam Montis Syon cum ipsa villa et terris ceteris ad castellaniam ipsam pertinentibus , capellas quoque ad ipsam pertinentes , illam scilicet de Vamdelamcutem et de Ultramontem ; ecclesiam de Visiniis ; ecclesiam de Varennis cum oblationibus et decimis et ceteris pertinentiis et consuetudinibus suis ; ecclesiam de Cofeio cum villa et omnibus redditibus suis et capellam de Nova Villa ; ecclesiam de Vico cum villa ; ecclesiam Campaniaci cum villa ; ecclesiam de Stercis cum omni allodio ; ecclesiam Acuti Montis ; ecclesiam de Gislomonte ; ecclesiam de Buserolis ; capellam Calvi Montis ; ecclesiam Agnelliville ; ecclesiam Bolonie ; ecclesiam Bordonis ; ecclesiam Sancti Lupi ; ecclesiam de Granciaco cum ipsa villa et oblationibus et decima et appenditiis suis ; ecclesiam de Campaniaco cum capella de Ostricurte et ceteris eis pertinentibus ; ecclesiam de Xoya , decimam et cetera que in eadem villa et in circumadjacentibus possidetis ; ecclesiam de Mariaco cum appenditiis suis ; ecclesiam de Bretignole et ecclesiam de Nucariis cum appenditiis suis ; ecclesiam de Girollis cum appenditiis suis ; ecclesiam de Villiaco cum villa et suis pertinentiis ; ecclesiam de Ulmeto et ecclesiam de Lenti cum appenditiis suis ; ecclesiam de Vacua Silva cum appenditiis suis et villam que Bodrivilla dicitur ; ecclesiam de Leesma cum appenditiis suis ; ecclesiam Sancti Benigni de Busco cum villa et ceteris pertinentibus suis ; ecclesiam de Solengiaco ; ecclesiam Sancte Columbe cum capella Ville Martini ; ecclesiam Montis Lasconis cum oblationibus et ceteris appenditiis ; ecclesiam de Marcennaco cum villa et capellam de Bissei ; allodium de Salis ; ecclesiam de Janniaco et quicquid in ipsa villa habetis ; ecclesiam de Jhaunnaco et villam , et quod in villa de Niceio possidetis ; ecclesiam Ville Dei et quicquid in ipsa villa ad helemosinam nostram pertinet ; capellam Trichiacum cum villa ; capellam Sicce Fontane ; allodium de Varnovillari ; ecclesiam Artunnaci cum omni villa et suis redditibus ; quicquid juris habetis in ecclesia de Lantagia ; ecclesiam Ciriseio cum capella ejusdem castri ; ecclesiam de Frasninis cum ipsa villa et villam que Poliniacus dicitur ; ecclesiam de Celiaco cum appenditiis et quicquid in villa habetis ; ecclesiam Villenose et quod ad sacrastarium pertinet ; ecclesiam de Mala ; ecclesiam de Insula sub Barro et quicquid in eadem villa possidetis ; ecclesiam de Verteolo ; IN TRECENSI EPISCOPATU ecclesiam Sancti Quintini in eadem civitate cum suis appenditiis , et ecclesiam Ville Ursi cum ipsa villa ; ecclesiam de Yslis et villam Sancti Teobaldi cum capella ipsius ville ; villam Rumiliaci et decimam ipsius ville et quicquid apud Vaudam possidetis ; ecclesiam de Sancto Patroclo cum appenditiis suis ; ecclesiam de Fulcheriis et totam villam ; ecclesiam Radonisvillaris cum villa et cunctis ejus redditibus ; ecclesiam de Rosteria cum appenditiis ; ecclesiam de Catalata et dimidiam villam ; ecclesiam de Lesmont ; allodium de Saci ; villam que Larcecurtis dicitur ; ecclesiam Beate Marie ad Ulmos cum ipsa villa et ecclesiam Sancti Martini ; capellam de Perta cum eadem villa ; ecclesiam Piaci cum villa et ceteris omnibus que ibi possidetis ; ecclesiam Sancti Ylarii cum appenditiis ; ecclesiam de Mariaco cum appenditiis et capella ejusdem castri ; ecclesiam Nove Ville ; IN EDUENSI EPISCOPATU ecclesiam de Frolesio ; ecclesiam de Crais ; capellam Tullionis castri cum omnibus appenditiis earum ; IN AUTISIODORENSI EPISCOPATU , in eadem civitate ecclesiam Sancti Gervasii cum altari et oblationibus et ceteris que ad ipsam pertinent ; ecclesiam Sancti Moderati cum appenditiis ; ecclesiam de Nantriaco cum villa et ecclesiam de Lescheriis cum villa et cunctis earum redditibus ; IN SENONENSI ARCHIEPISCOPATU ecclesiam de Senonio cum capellis infra parrochiam consistentibus et cunctis ad parrochiam pertinentibus ; ecclesiam de Campo Galonis ; ecclesiam de Domcheio cum appenditiis ; ecclesiam de Monteniaco cum appenditiis , de Villari cum pertinentiis , de Nogento cum villa et appenditiis , de Flaceio cum decima et appenditiis ; ecclesiam de Lescheroliis cum decima et pertinentiis ; et quod habetis in decima Sancti Medardi et Domni Martini , et decime de Aljotro septem partes ; et quod habetis in decima Fracteii et Iscoblelli et quicquid apud Masuncillas possidetis ; IN CATALAUNENSI EPISCOPATU monasteria sanctimonialium de Andecisiis et Vallis Onie cum omnibus possessionibus ad eadem monasteria pertinentibus ; ecclesiam de Baia cum decimis et ceteris appenditiis ; ecclesiam de Fera et ecclesiam de Aquatio cum decimis et ceteris appenditiis ; IN REMENSI ARCHIEPISCOPATU ecclesiam Sancte Valburgis cum villa et pertinentiis suis ; IN TULLENSI EPISCOPATU ecclesiam de Nanceio et ecclesiam parrochialem cum omnibus appenditiis ; ecclesiam de Commarceio cum suis ecclesiis et possessionibus ; ecclesiam Sancti Theobaldi de Vallo Colore cum capella de Tuseio ; ecclesiam de Caslinis ; ecclesiam de Branvilla cum allodio ipsius ville ; ecclesiam de Romans et capellam Burgi Sancte Marie cum eodem burgo ; villam de Senlacurte ; allodium de Paré et de Lanné et de Bucumvilla ; ecclesiam Camericurtis cum villa ; IN MELDENSI EPISCOPATU ecclesiam Beate Marie de Firmitate cum burgo ipsius loci et ecclesiis , et decimis earum ; et ecclesiam Beati Bartholomei de Capella et ecclesiam de Villeriis et ecclesiam de Beloy et ecclesiam Sancti Petri de Goy cum decima , et quicquid juris habetis in ecclesia de Caterongis et in ecclesia Sancti Romani de Firmitate et in ecclesia Sancti Martini de Boseth ; cellam de Emilleriis cum decimis suis ; ecclesiam Sancti Patusii cum appenditiis ; IN BELVACENSI EPISCOPATU ecclesiam de Nuistello cum decimis totius parrochie ; in castro Belli Montis ecclesiam Sancti Laurentii ; ecclesiam de Vernolio cum appenditiis ; IN AMBIANENSI EPISCOPATU ecclesiam Balneolis cum villa et appenditiis ; ecclesiam de Gesicurte cum decimis ; ecclesiam de Candat cum decimis ; ecclesiam de Alteia ; ecclesiam Althie cum decimis ; Albovillam ; ecclesiam de Toticurte cum decimis ; ecclesiam de Runchavalle cum decimis ; ecclesiam de Archavia cum appenditiis ; ecclesiam de Frasneio cum appenditiis ; ecclesiam de Rosivillare cum appenditiis ; decima de Sancto Leodegario cum altari ; ecclesiam de Gironditisone cum appenditiis ; ecclesiam de Nuum cum appenditiis ; IN TERVANENSI EPISCOPATU ecclesiam de Coham cum appenditiis ; decimam de Blaigaham ; IN ATREBATENSI EPISCOPATU ecclesiam de Lucheolo cum decimis et ceteris pertinentiis ; ecclesiam de Sarcingo cum decimis ; capellam de Humberticurte cum decimis ; ecclesiam de silva Sancti Leodegarii ; IN METENSI EPISCOPATU ecclesiam de Alba cum appenditiis ; IN TREVERENSI ARCHIEPISCOPATU cellam Isondengiis cum appenditiis ; IN BASILIENSI EPISCOPATU ecclesiam de Bella Valle ; IN LAUSANNENSI EPISCOPATU ecclesiam Sancti Sulpicii cum villa et ceteris appenditiis ; capellam de Escumblens cum appenditiis ; ecclesiam de Bloniaco cum appenditiis et terram de Clara Valle ; ITEM IN EPISCOPATU LINGONENSI ecclesiam Sistiniaci cum ipsa villa ; allodium de Cuseio ; ecclesiam de Noeriis cum capella ipsius castri ; ecclesiam de Nigella ; ecclesiam Sancti Aniani Tornodori cum oblationibus et decimis ; capellam Sancti Petri et Sancti Nichomeris in eodem castro ; ecclesiam de Colanno cum ipsa villa ; ecclesiam de Floenniaco ; ITEM IN EPISCOPATU REMENSI decimam de Sancto Martino et decimam de Chifiliaco ; ex dono Hugonis comitis Campanie et uxoris sue Constantie , quicquid possedit in vico qui vocatur Diona , videlicet mansum dominicum cum omni justicia et ceteris suis pertinentiis , nemus quod vocatur Casnetum juxta ipsam Dionam situm , totam aquam que Asinea dicitur , ubi molendina vestra edificata sunt , et totam piscariam ejusdem aque ab Attineii ponte usque ad piscariam Riliaci , piscatore in Attineio manente libero et ab omni lege servitutis absoluto : sed , ne aliquando inde inter vos et Attiniacenses ministros aliqua oriatur contentio , divisio ipsius terre , ab eodem comite facta et scripto suo firmata , rata permaneat , ut videlicet sicut Sancte Marie parrochia distenditur , sic eadem terra vestra terminetur .


Obeunte vero te , nunc ejusdem loci abbate , vel tuorum quolibet successorum , nullus ibi qualibet surreptionis astutia seu violentia preponatur , nisi quem fratres communi consensu , vel fratrum pars consilii sanioris , secundum Dei timorem et beati Benedicti regulam providerint eligendum : electus autem a Lingonensi episcopo consecretur .


Datum Viterbi , per manum Roberti , sancte Romane ecclesie presbiteri cardinalis et cancellarii , XIIII .


pontificatus vero domini Eugenii tercii pape anno primo .


sub eisdem verbis , datum tempore Galcherii abbatis , anno Domini M ° .


« Innocentius ep . ,


abbati et conventui Molismensi , salutem et apostolicam benedictionem .


Datum Anaignie , XVI .


Innocentius episcopus , servus servorum Dei , dilectis filiis . .


Cum olim ad nostram audientiam pervenisset quod monasterium Molismense graviter esset in temporalibus spiritualibusque collapsum , dilecto filio . .


abbati Cisterciensi dedimus in mandatis ut ad ipsum , cum ea diligentia qua solebat suas filias visitare , annuatim accedens corrigeret tam in capite quam in membris que corrigenda regulariter inveniret , et statueret statuenda ; postmodum autem plerique viri religiosi per suas nobis litteras intimarunt quod abbate ipso prefatum monasterium visitante repertum fuit in bono spiritualium et temporalium statu manere , ac , sicut tu , fili abbas , per evidentem exposueris rationem , debitum viginti duorum milium librarum , quo , cum suscepisti administrationem ipsius , illud inveneras oneratum , per factam solutionem extenuaras in tantum quod nonnisi mille quingente libre remanserant exsolvende , reductis etiam ad monasterium ipsum possessionibus multis et magnis que sub fenore fuerant obligate , mille septingentis libris exceptis quas in monasterio reparando constiterat te per testes ydoneos expendisse : unde pro monasterio ipso nobis fuit humiliter supplicatum ut , cum ex visitatione predicta , que dicebatur per emulos monasterii fuisse surrepta , eidem monasterio utilitas aliqua non provenerit nec proventura etiam crederetur , quin potius jam fuisset inutiliter in expensis ejus occasione gravatum , maxime quia timebatur ne pretextu visitationis ipsius jus correctionis perpetue usurparetur , in eo revocare dignaremur eamdem : nos ergo , sicut fueramus ante tristati cum de lapsu ipsius monasterii nobis extitit nuntiatum , ita postea de boni status ipsius relatione gavisi , attendendo quod prefatus abbas ad exequendum commisse sibi legationis officium de mandato nostro contra hereticos proficiscebatur in provincia Narbonensi , quo minus poterat monasterii sepedicti negotium procurare , venerabili fratri nostro . .


Trecensi episcopo et collegis ipsius dedimus in preceptis ut , cum idem abbas nichil nobis de hujusmodi nuntiasset , nonobstantibus litteris obtentis ad ipsum super premissis inquirerent diligentius veritatem et inquisitam nobis fideliter rescribere procurarent , ut per eos certiores effecti procederemus in facto sicut nobis Dominus inspiraret , ipsi vero in inquisitionem eorum sollicite procedentes ad presentiam nostram inquisita remittere curaverint : per que videtur ostensum quod idem monasterium per laudabilem regiminis tui curam spiritualiter et temporaliter profecit in multis , cum , sicut est assertum a pluribus et a nemine contradictum , contractorum antea debitorum numerosa solutio et obligatarum possessionum redemptio studiosa , muralis quoque reparatio fabrice ac moralis reformatio discipline te , fili abbas , domui tue bene prepositum fateantur : super quo sollicitudinis tue prudentiam plurimum in Domino commendantes , monemus attentius et hortamur quatinus , sequencia continuando prioribus , in incepto bono non deficias sed proficias , ac more navis contra ictum fluminis ascendentis que imo in loco nequaquam stare permittitur , quoniam ad inferiora relabitur nisi ad superiora conetur , posteriorum oblitus ad anteriora cum apostolo te extendas , et inceptum opus studio satagas incessante proficere , ne , quod absit !


hoc ipsum , quod operatus es , incidens possit remissio vacuare , ut autem eo melius , quo liberius , utilitates valeas dicti monasterii promovere , quod per Dei gratiam et diligentiam tuam in eo asseritur esse statu , quod visitatoris extrinseci sollicitudine non indigeat : a predicto visitationis mandato auctoritate presentium vos reddimus absolutos , presertim cum idem , ex injuncto sibi legationis offitio contra Provintiales hereticos ecclesie negotiis occupatus , si etiam expediret , minus posset circa ista versari , et caveri quoque , sicut petis , oporteat ne pretextu visitationis ipsius jus correctionis perpetue in monasterio ipso valeat usurpari .


Datum Laterani , II .


Propter quod ego Robertus , Dei gratia Linguonensis episcopus , scripti presentis memoria omnibus sancte matris ecclesie intimandum decrevi Molismensis ecclesie venerabilem abbatem Robertum nostram adisse presentiam et , ut donationem a Wilelmo comite Nivernensi jamdicte ecclesie sollempniter factam , a fratribus ibidem Deo servientibus perpetuo possidendam , scripto nostre concessionis firmaremus , suppliciter requirentem .


Tenor autem donationis jamdicti comitis hic est : ecclesia scilicet Sancti Aniani in Tornodorensi oppido sita cum ceteris capellis ibidem adjacentibus , cunctaque ad ipsam parrochiam pertinentia , oblationes videlicet et sepulture et omnis decimatio tam grossa quam minuta , infra finagium a quolibet elaborata , excepta una carruca abbatie Sancti Michaelis .


Per presentis igitur privilegii cartulam firmamus et corroboramus donationem predicti comitis , ut eam Molismenses monachi sine parte alterius in evum possideant salvo per omnia jure Linguonensis ecclesie .


Addimus etiam huic nostre concessioni et confirmationi silvas et terras et aquarum decursus et piscationem aque que dicitur Blismodis , et salagium de mercato et virgultum , et quecumque sibi aliquo modo adquirere poterunt monachi in eodem monasterio Deo servientes , sive de casamentis ejusdem comitis sive de quibuslibet aliis ad suum jus et dominium pertinentibus .


Libertatem etiam eidem ecclesie ipsius comitis peticione talem concedimus , ut nec ipse Wilelmus nec alius Nivernensis sive Tornodorensis comes aliam sibi capellam in castro Tornodorensi aliquando faciat vel ab alio fieri permittat .


Hec itaque omnia a predicto Wilelmo comite Nivernensi , manu nostra mediante , Molismensi cenobio donata sunt , et dominica in Ramis palmarum sub presentia domni Richardi , tunc temporis Albanensis episcopi et sedis apostolice legati , in capitulo Linguonarum sigilli proprii munimine roborata , et a canonicis antea ex integro libere possessa .


Concedimus etiam abbatibus et monachis Molismensis cenobii ut , si ecclesia Sancti Aniani sacerdote vacaverit , ipsi sacerdotem idoneum sibi eligant et electum episcopo Linguonensi representent , ut ab ipso investiatur animarum cura , et deinceps in curia prioris , super his que ad ipsos pertinent , justiciam omnimodis prosequatur .


Facta sunt hec Paschali sedis Romane pontificium gubernante , Philippo rege Francorum regnante , Roberto episcopo Linguonarum ecclesiam regente , Duranno notario dictante , anno ab incarnatione Domini millesimo centesimo primo .


« Eugenius ep . ,


Dei , dilectis filiis Geraldo , Molismensi abbati , ejusque fratribus tam presentibus quam futuris , regularem vitam professis , in perpetuum .


Datum Viterbii per manum Roberti sancte Romane ecclesie presbiteri cardinalis et cancellarii , XIIII ° .


pontificatus vero domni Eugenii tercii pape anno primo . »


Ego Robertus , Dei gracia Lingonensis episcopus , notum facio presentibus et futuris quod Gerardus de Scoto cum fratre suo Jocelino et filiis suis , Gerardo videlicet et Alberico , Jocelino et Engeberto canonico Lingonensi , concedente Theobaldo fratre eorum , Theodericus quoque de Rasennariis , nepos eorum , qui tocius alodii medietatem jure hereditario possidebat cum fratribus et sororibus suis , Gocelinus etiam Summe Ville et Richardus de Vercello , Berengarius quoque de Calvo Monte et Petrus de Saxonisfonte cum Ellebaudo fratre ejus , isti omnes prenominati dederunt Deo et Beate Marie Molismensi , necnon et ecclesie Sancti Desiderii Lingonensis , quicquid apud Montem Syon possidebant , in hominibus videlicet , in terris , in pratis , in nemoribus , nichil omnino sibi retinentes , preter servos suos quos propter hospitandi gratiam sibi retinuerunt : de cetero in potestate et in justicia monachorum sicut ceteri homines ejusdem ville subjecti erunt , reddentes consuetudines debitas et cetera que ab eis exigentur ; et preter medietatem decimarum sibi retentarum .


Pro hujusmodi autem conventione et elemosina dedit predictis militibus pro caritate domnus Enmauricus Lingonensis ecclesie decanus LXXX .


Paschali papa existente Romano .


Hujus rei testes sunt : Gaufridus de Calvo Monte , Emmauricus decanus et multi alii .


De terra Sancti Audoeni et de terra Sancti Petri Cluniacensis , que est in territorio hujus ville prenominate , habent monachi justiciam .


Finagium hujus ville durat usque ad Summostier et usque ad Villare Siccum et usque ad Busserias et usque ad Wandelancort per medium finagium d'Outramont , et usque ad Brecons et usque ad Bleconvillam .


Ibunt bestie de Monceon per pascua libere et absolute absque dampno faciendo , et si dampnum forte fecerint , redderent duorum proborum hominum testimonio sine jusjurando .


Hec concessit Gaufridus et Renerus de Calvo Monte .


Ego Renardus , Dei gratia miseratione Lingonensis ecclesie episcopus , notum facio presentibus et futuris quod pro anime mee salute donavi monachis Molismensibus , de voluntate et consensu capituli nostri , ecclesiam de Bolognia jure perpetuo possidendam ; de qua donatione sollempniter investivi reverendum virum Robertum , primum Molismi abbatem , statuens etiam et consensu capituli nostri disponens ut monachi apud Buxerolias Deo servientes , in cunctis oblationibus , que ad manum venerint sacerdotis , in predicta ecclesia medietatem percipiant , et similiter in trecenariis , et in confessionibus et reconciliationibus , et in nuptiis et in redencione caritatum et in redencione oblationum annualium , et in testamentis mortuorum tam parvulorum quam senum , medietatem habeant , et presbiter alteram .


Cum vero jamdicta ecclesia presbitero vacaverit , monachi idoneum Lingonensem episcopo presentabunt ; investito autem de cura sacerdote ab episcopo , accedet apud Molismum sacerdos , et suam in capitulo fidelitatem faciet , scilicet de conservandis partibus monachorum .


Testes enim sunt de istis rebus : Jocelinus , Garnerius , archidiaconi nostri ; et Amauricus decanus , Lambertus erarius .


Actum hoc Lingonis in capituloque collaudatum et sigillo nostro confirmatum , anno ab incarnatione Domini M ° .


Ego Robertus , Dei gratia Lingonice sedis antistes , ad omnium volo notitiam perveniri quod in mea contigit presencia pertractari .


Quidam siquidem Hunbertus cognomento Brunus , Fontis Ville dominus , a tempore canonicorum Sancti Desiderii Lingonensis quicquid ipsa ecclesia Sancti Desiderii in villa de Montigniaco habebat , abstulerat et violenter possidebat : propter hoc igitur et alia dicte ecclesie dampna illata anathematis eum vinculo innodavimus , quo diutius in eadem sententia perdurante pater ejus interim est defunctus ; ipse vero , metu postea correptus divino , ad nos et capitulum nostrum humiliter accessit , jus ecclesie Sancti Desiderii Lingonensis et monachorum inibi commorantium publice recognovit dampnaque restituit .


Habent itaque idem monachi Sancti Desiderii in villa de Montigneyo spetialiter ipsam ecclesiam libere possidendam et absolute , ita ut ibi sicut in aliis ecclesiis suis sibi ipsi eligant sacerdotem et episcopo representent : presentatus autem in presentia prioris Sancti Desiderii et fratrum ejus de juris eorum fideli conservatione juramentum faciet , sicque beneficium ecclesie illius ab ipsis possidebit tanquam ipsorum deinceps pro hoc maxime justiciarius existens , cura tamen animarum de manu episcopi ab eo recepta .


Si vero dominus de Fovens suam ibi habet carrucam , tercias monachi et decimas accipiunt .


Terre autem de Fagillo a loco qui dicitur Val Colin ad Gentilfontaine , et omnia ad villam de Montigneio pertinentia , sicuti antiquitus dicti solebant canonici possidere , idem Hunbertus de Sancti Desiderii Lingonensis alodio esse et ad monachos loci ipsius proprie pertinere in presentia nostra publice recognovit , exceptis militaribus casamentis .


Universa itaque hec predictis monachis cum ecclesia eorum Sancti Desiderii Lingonensis , de consensu totius capituli nostri , sub ea libertate dono et perpetuo possidenda concedo , ut nullus presbiter in eadem Sancti Desiderii ecclesia nisi de parrochianis suis aliquem ibi sepeliendum adduxerit , missam celebret vel ullam contra priorem et monachos ibi exerceat potestatem .


Aditio quoque , ob honorem et reverentiam dicti egregii martiris sancti Desiderii , signum pro defunctis Lingonice civitatis in ecclesia monachorum , in qua sepultus est , specialiter esse pulsandum , corpora ibi priusquam alibi presentanda , missas quoque celebrandas et etiam absque omni calumpnia ibi sepeliendos quicumque de eadem civitate vel de alio quolibet exterius loco se ibi poposcerint sepeliri salvo jure capellani sui , et annuas ibi oblationes a defunctorum amicis , et tricenarios absque contradictione et reclamatione parrochiani sui Sancti Mammetis faciendos : que consuetudinis fuisse antique sicque ad nostra usque tempora libere et quiete noscuntur perdurasse .


Hujus itaque donationis nostre paginam , personis capituli nostri laudantibus nostro confirmatam sigillo , quisquis deinceps ausu presumpserit temerario infringere , vel monachos Sancti Desiderii exinde perturbare , divinam in se ipso sentiat ultionem et a sacratissimo corpore et sanguine Jhesu Xpisti segregatus perpetuo anathemate feriatur , donec ad emendationem venerit .


Paschali Romano pontifice presidente , Philippo rege Francorum feliciter regnante ; testibus hiis : Amalrico Lingonensi decano ; Jocelino cum multiis aliis .


Cum seges generis humani modo ortu florere incipiat , modo mortis falce metatur , ne posteri nostri de certis incerti fiant , utile ducimus litterarum apicibus commendare sigilloque nostro corroborare munus , quod a nobis dilectus filius noster Almaricus pie postulavit pieque impetravit donari ecclesie Xpisti et Beate Marie Molismensi ad sumptus fratrum in basilica Beati Desiderii Deo famulantium .


Noverit igitur omnium caritas quod ego Robertus Lingonice sedis antistes , de gratia quam de Domini mensa recipimus , eis qui ad eamdem mensam vocati sunt , licet non omnibus valeamus , aliquibus tamen pro posse nostro dignum arbitramur aliquam largiri portionem .


Prece itaque dilectissimi filii nostri Almarrici et quorumdam aliorum canonicorum , communis assensu capituli , concedimus Deo et Beate Marie Molismensis videlicet ecclesie , et fratribus apud nos in basilica Beati Desiderii conversantibus , ut prelibatum est , annuales consuetudines prebendarum nostrarum sub hoc tenore ut , quocumque loco canonicus obierit , aut si etiam in mortali lecto vitam mutaverit ut canonicus regularis vel monachus efficiatur , prebende redditus tocius anni monachis tribuantur : unde Molismensis ecclesia et fratres in ecclesia Sancti Desiderii commorantes officia mortuorum pro ejus anime remedio per totum annum devote concelebrent .


Actum est hoc in capitulo Sancti Mammetis publice , coram subscriptis testibus et aliis quampluribus hoc idem laudantibus et concedentibus .


Signum Roberti episcopi et plurium aliorum .


rege Francorum Philippo regnante .


« Actum est Trecis in aula comitis Theobaldi , anno ab incarnatione Domini M ° .


Eugenio papa Romano , regnante Ludovico Francorum rege .


Hujus rei testes sunt : Henricus Trecensis episcopus , magister Petrus Strabo , magister Petrus Comestor , magister Petrus Potator , et multi alii . »


« Adrianus ep . ,


Dei , dilectis Willenco abbati et universo capitulo ecclesie Sancte Marie Molismensis , salutem et apostolicam benedictionem .


Datum Laterani , VI ° .


Quapropter ego Raynardus , quamvis indignus in Lingonensi ecclesia dictus episcopus , quibusdam donariis que jampridem Molismensibus monachis , ecclesie sancti martiris Gengulfi Varennarum famulantibus , donavi , munusculum quoddam adjeci , ecclesiam scilicet Geulosi Montis cum omni jure parrochiali libere et absolute absque omni calumpnia in perpetuum possidendam .


Signum Amalrici decani .


Signum Goscelini archidiaconi et plurium aliorum .


Testes sunt : Terricus de Mandris , Emmalricus nepos decani , et plures alii , scilicet Rodulphus de Varennis qui tunc temporis eumdem parrochiatum tenuerat , coactus vero preceptis apostolicis Deo et Varennensi ecclesie in manu episcopi reliquit , fratribus suis Richardo Lingonensi preposito et Herlembaudo laudantibus , et omnibus amicis suis .


Godefridus Dei gratia Lingonensis episcopus , omnibus ecclesie filiis , in perpetuum .


Noverint igitur presentes et secuturi quod Rainardus Causeoli dominus presentiam nostram adiit et , ut ecclesiam Causeoli ac decimam Molismensi ecclesie concederemus , humiliter postulavit .


Cujus justis peticionibus benigne annuentes , Beate Marie Molismensi , et fratribus apud Varennas Deo servientibus , jamdicti castri ecclesiam cum appendiciis suis ac decimam concessimus : eo tamen tenore ut post decessum Jocelini sacerdotis , vel si aliquo modo ecclesiam dimiserit , liberam presbiteri electionem monachi habeant .


Hujus rei testes sunt : Humbertus decanus , Guido thesaurarius ; Fulco , Pontius , Hugo , archidiaconi ; Ulricus Sanctorum Geminorum prepositus , Durannus Runcha .


Data per manum Fulconis cancellarii . . .


Ego Godefridus , Dei gratia Lingonensis episcopus , notum esse volo presentibus et futuris quod Raynardus dominus Caseoly ante obitum suum , laudante uxore sua Hawiz et Fulcone filio suo , pro remedio anime sue condonavit Beate Marie Molismensi , et monachis apud Varennas degentibus , consuetudinem quam in eadem villa tam ipse quam sui antecessores habuerant .


Siquidem talis extiterat consuetudo , ut quicumque de hominibus monachorum apud Varennas suum relinquebat quocumque modo tenamentum , in terris et pratis ad manum predicti domini excepto manso transsibat , nec eidem homini vel alii licebat ad eamdem , nisi de permissione domini de Caseolo , redire possessionem .


Hanc autem elemosinam , sicut domnus fecerat Raynardus , et predicta uxor ejus et filius laudaverant , postea recognoverunt et laudaverunt coram multis Lingonis in curia et presentia nostra , sed et Raynerius predicti Raynardi germanus , quod ad se pertinebat .


Ne quis igitur in posterum super hac re predictos filios nostros , monachos de Varennis , inquietare presumat , hanc confirmationis nostre cartam subnotatis testibus , qui hoc viderunt et audierunt , fieri precepi cum nostri auctoritate sigilli .


Hujus rei testes sunt : Odo venerabilis abbas de Morimundi et Ulricus Sanctorum Geminorum prepositus et multi alii .


Notum sit omnibus tam futuris quam presentibus quod ego Fulco dominus Caseoli , assensu uxoris mee Alais et filii mei Renardi et aliorum heredum meorum , pro salute anime mee do in elemosinam Deo et ecclesie Molismensi et fratribus ibidem Deo servientibus singulis annis in perpetuum quadraginta solidos Lingonensium , quos assigno eis in censibus pratorum que sunt in potestate Varennarum ; quod vero reliquum fuerit , assigno eis in reditibus ville que vocatur Chesas .


Ipsi vero fratres Molismenses concesserunt michi ut , quamdiu vixero , missam de sancta Maria , cum autem mortuus fuero , missam pro defunctis in perpetuum pro me celebrent , et anniversarium pro me et uxore mea .


Ego Robertus , Dei gratia Lingonensis episcopus , notum facio omnibus tam futuris quam presentibus quod domnus Henricus de Firmitate et uxor ejus Ligardis , laudantibus filiis suis Pontione , Awino , Rainardo , concessu domni Guidonis de Wangionisrivo Deo et Beate Marie de Molismo et Sancto Jengulfo de Warennis , et fratribus inibi servientibus Deo , pro remedio animarum suarum Campegniacum liberaliter dederunt , et quicquid in ea habebant nulla retentione retenta .


Sed si quis de supradicta villa de Campegniaco contra monachos de Warennis rebellis extiterit , et per se monachi justiciam de illo habere nequiverint , domino de Le Ferté proclamationem facient , et ipse dominus rebellem illum ad justiciam monachorum tantum pro Deo adducet .


Et sic jamdictus dominus de Le Ferté Campegniacum et quicquid ad eam pertinet dedit et in manu nostra pro elemosina posuit ; et nos de ea monachos Molismenses investivimus et , ut ratum et inconcussum permaneat , sigilli nostri auctoritate confirmavimus .


Signum Almarrici decani .


Lamberti erarii .


Jocelini , Gerardi , Hugonis archidiaconorum .


Ego Robertus , Dei gratia Lingonensis episcopus , presentibus et futuris notum facio quod domnus Henricus de Firmitate dedit donum de Hestert et de Campaniaco Deo et beate virgini Marie Molismensis ecclesie et Sancto Gengulfo de Varennis pro salute anime sue uxorisque sue et filiorum suorum libere in perpetuum possidendum , laudante hoc idem uxore sua Leugarde et filiis suis laudabili voluntate , domno Pontio , Rainardo quoque et Henrico .


Sane quoniam homines de Campaniaco parvum habebant finagium , dederunt domno Rainerio de Caseolo corvariam unam pro pastura Varennarum et potestatis ejus , et usuario in nemoribus , in terris , in pratis sine dampno faciendo : si vero per animalia dampnum evenerit , sine rectitudine simpliciter restituetur .


Considerans autem predictus Rainerius quod supramemoratus Henricus monachis de Varennis Campaniacum dedisset , emulator boni operis factus concessit eisdem pro remedio anime sue corvariam ejusdem ville , quam jure suprascripto possidebat , et pasturam animalium in omni potestate sua , laudante hoc filio ejus Rogerio et Ulrico de Acri Monte et uxore sua Adelina et Ranerio de Nogento et Gaufrido de Calvo Monte .


Hujus rei testes sunt : ex parte ejus , domnus Rainerius de Nogento , Gaufredus de Calvo Monte , Olricus de Acri Monte , Petrus de Saxonisfonte , Rogerius de Donno Martino ; ex parte vero nostra , Emmauricus decanus Lingonensis , Jocelinus , Ayrardus , Hugo , Garnerius , archidiaconi ; Werricus presbiter de Parnou .


Acta sunt hec Lingonis , anno ab incarnatione Domini M ° .


indictione secunda , epacta nulla , concurrente secundo , Pascali papa Romano , Philipo rege Francorum regnante .


Ego Robertus , Dei miseratione Lingonensis episcopus , venerabili Roberto Molismensis ecclesie abbati ejusque fratribus universis , in perpetuum .


Inprimis itaque decernimus ut in cymiterio ecclesie vestre , in qua regulariter degitis , cui benedictionis munus , juxta quod mete ipsius cymiterii in subsequentibus annotate declarant , impendimus , nullus aliquam preter vos terrenam habeat justitiam ; et eam similiter , que nos de jure contingit episcopatus , justitiam vobis de consensu Lingonensis capituli indulgentes libere et quiete concedimus perpetuo jure possidendam .


Cujus videlicet prima cymiterii meta ducit ad Vallem Godefridi , secunda ad Sarcofagum , tercia ad agros juxta virgultum abbatie , quarta ad ulmum juxta stratam que ducit ad Tornodorum , quinta ad stratam que ducit ad Anseune , sexta ad stratam que ducit ad Castellionem , septima quoque ad stratam que ducit ad Poltariense cenobium .


Ecclesiam vero de Poliaco , ab Arnaudo Sancti Petri Vivi Senonensis abbate et fratribus ejus , in numero aliorum testium subscribendis , ecclesie vestre , sub annuo quinque solidorum censu , natalibus apostolorum Petri et Pauli ecclesie eorum ab ecclesia vestra solvendo , concessam , vobis , inquam , Molismensibus confirmamus , et de ipsa vos ecclesia investimus : sicut idem Arnaudus abbas et fratres ejus apud Fontem Humosum in presentia domni Diamberti Senonensis archiepiscopi et nostra , astantibus quoque Willelmo Cathalaunensi , Burcardo Meldensi , Hugone Autissiodorensi episcopis , Willelmo etiam Nivernensi et Milone de Barro super Sequanam comitibus , super jamdicta ecclesia se devestire curarunt .


Quicquid etiam servitii et justitie in alodio Molismensi , in pratis scilicet et silvis , in aquis decimisque et aliis , milites casati cum uxoribus suis et progenie eorum habebant , Hugo videlicet de Merlenniaco , Regnaudus de Molismo , Odo Paganus , Guido , Hugo de Corterron et uxor ejus Gersennis , Odo de Furviaco , Odo Engelbaudi filius , sine retentione aliqua in manu mea disposuerunt pro salute animarum suarum : et ego nichilominus laudantibus eis vos et ecclesiam vestram investire canonice curavi .


Preterea supradictus quinque solidorum annualis census sub tali conditione ad predictum terminum a vobis ecclesie Sancti Petri Vivi annuatim solvetur : quod si die ipso festivitatis apostolorum forte non fuerit a vobis solutus , de consensu predicti ejusdem ecclesie abbatis et fratrum suorum plene meruistis coram nobis optinere quod , omni lege remota et dampno vestro , emendam solummodo propter hoc eis reddetis .


Quia vero in predicta Poliaci ecclesia presentatio vestra est , decernimus ipsum sacerdotem in posterum a vobis eligendum esse , electusque a vobis sacerdos publice vobis , in capitulo vestro , beneficiorum vestrorum ad commodum ecclesie vestre conservandorum nec in ullo sibi deinceps contra vos et ecclesiam vestram usurpandorum fidelitatem jurabit ; et eum quidem , extunc ita vobis obligatum , vestrum erit nobis vel successoribus nostris presentare , nostrum erit nostrorumve successorum cura animarum investire presentatum .


Nunc igitur que in eadem vobis ecclesia Poliaci cum sacerdote denuo proveniunt percipienda , sunt hec : omnium oblationum que per annum ad altare ejusdem parrochie quoquomodo offeruntur , terciam quidem partem sacerdos , vos autem duas percipietis partes ; similiter et de omnibus que ad prefatam ecclesiam pro sua dimiserint salute morientes , terciam , ut supradictum est , partem sacerdos , duas vero partes vos ipsi percipietis ; eandem percipere partem vestrum est in caritatibus que vestro fiunt sacerdoti , quomodocumque ei a quolibet parrochiano suo fiant , tricenariis quoque , confessionibusque et reconciliationibus ; item in benedictionibus nubentium , et ipsius sacerdoti procurationibus quotiens redimuntur ; itemque in omnibus que parvulis post baptisma recenter in albis obeuntibus percipiuntur , terciam nichilominus partem sacerdos , vosque duas habetis ; mediam vero vos et mediam sacerdos partem habebit in perali peregrinorum benedictione eorumque oblatione ; et in testamentis eorum terciam sacerdos , vosque duas habetis partes .


Testes exinde sunt : ex parte nostra , Goscelinus , Amalricus , Lambertus , Warnerius , archidiaconi nostri ; Durannus notarius noster ; ex parte vero abbatis Sancti Petri Vivi , Hulduinus , Erlebaudus , Eldradus , Arnulfus , Petrus , Eraclius , Letericus , Walbertus , Clarius , Archembertus , Guido , Willelmus , Dodo , Hugo , Isembardus , Girardus , Odo , Gauterus , Fulco , Anselmus .


Acta sunt feliciter apud Senones , anno incarnati Verbi millesimo centesimo primo .


Presentibus et futuris , ego Raynardus de Firmitate , et Thomas nepos ejus , ignotescimus nos patris mei Henrici donationem , videlicet de villa Campanie , quam pro anime salute ecclesie de Warenniis contulit , gratanter et benivole laudasse , salva siquidem in omnibus monachorum justicia , nobis ejusdem ville Campanie advocaturam retinentes , non quasi sub optentu advocature ab hominibus ipsius ville quicquid prorsus exacturi , sed ea scilicet intentione ut contra malivolos et persecutores nostro fulciatur patrocinio .


Quod si reatus adeo execrabilis fuerit utpote sacrilegorum , latronum et horum talium , ut secundum secularium legum districtionem menbrorum detruncatione vel suspensione is qui ejusdemmodi delictum admiserit multandus sit , quod utique monastica pietas abhorret , iste talis domino de Firmitate deliberabitur , secundum sue culpe modum , salvo sicut diximus monachorum jure , puniendus .


Ad hujus igitur rei confirmationem istam conscribi cartam fecimus et venerabilis episcopi Lingonensis Godefridi sigillo autentice consignari .


Testes interfuerunt ydonei : Fulco de Caseolo et Uricus frater ejus canonicus , et plures alii .


Je Guiz de Vainiorri , sires de La Ferté sus Amance , faz a savoir a touz ceus qui cest escrit verront , que ge ai mis en gages au prior Hervier de Varennes , por XLa .


libres d'estevenenz , la garde et l'avoorie que ge di que ai a Champigni .


Et je voil et otroi que se je , ne mes commendemenz , ne mi oir , forfaisiens riens en cele dite vile contre la volenté au prieur , que li officiaus de Lengres m'escomenit et mete ma terre en entredit a la requeste le prieur .


dominus Causeoli notum facio presentibus et futuris quod Renardus pater meus de assensu meo domui Varennarum , et monachis Sancte Marie Molismensis ibi constitutis , dedit et concessit Laplanche sub Causeolo , ut in ea cellam construerent et cimiterium ibi facerent benedici , et ut illic ad voluntatem suam homines libere reciperent et haberent sine omni exactione et occasione preter custodiam castelli .


Quod donum et tunc laudavi , et modo confirmo assensu uxoris mee Alaydis et liberorum meorum Renardi et aliorum heredum : immo ipsum ampliavi de terciis Movioli .


Hujus rei testes sunt : Humbertus prior Varennarum , Wiardus capellanus Causeoli et multi alii .


Notum sit presentibus et futuris quod ego Godefridus , Dei miseratione ecclesie Lingonensis episcopus , dedi Deo et beate Marie Molismensis ecclesie ecclesiam de Mosa cum appendiciis suis possidendam jure perpetuo a fratribus Varennarum .


Huic donationi nostre adjecit vir nobilis Girardus de Donno Martino donans in presentia nostra Varennarum ecclesie , pro salute anime sue et pro anima uxoris sue Rocuidis nomine et pro quodam filio suo Joberto nomine , monacho apud Molismum facto , medietatem totam ejusdem ville cum finagio ibidem pertinente , tam in nemoribus quam in planis et pascuis , et decima ejusdem ville et sede quadam molendini et brolio alodii sui .


Hanc donationem predicti Girardi collaudarunt filii ejus Fulco et Girardus una cum filiabus suis Rocuide et Adelina , itemque Arnulfo Peteillone et Auberto de Bordons , qui hujus alodii querelatores fuerant ; seseque in manu mea exinde penitus devestientes , ecclesiam de Varennis sollempniter investivi .


testibus hiis : Warnerio et Hugone , archidiaconis nostris ; Guidone thesaurario ; Rainaldo de Pulteriis , Menardo de Moris abbatibus , Renerio Acri Montis domino et fratre ejus Girardo Sine Terra cognominato , et Erlebaudo milite .


Ego Renardus , Dei miseratione Lingonensis ecclesie episcopus , notum facio presentibus et futuris quod pro anime mee salute donavi monasterio Molismensi , de voluntate et assensu capituli nostri , ecclesiam de Noeriis cum capella in castro sita jure perpetuo possidendam ; de qua donatione sollempniter investivi reverendum virum Robertum , primum ejusdem monasterii abbatem , statuens etiam et de consensu capituli nostri disponens ut monachi , apud Noerias Deo servientes , in cunctis oblationibus que ad manum venerint sacerdotis , tam in eadem ecclesia quam in capella medietatem percipiant , et similiter in tricenariis , confessionibus , reconciliationibus , benedictionibus nubentium , procurationibus presbiteri cum redimuntur , in baptisteriis , testamentisque morientium sive parvulorum recenter obeuncium post baptisma , medietatem percipiant , et presbiter alteram : qui nichil percipiet in hiis que ad manus venerint monachorum , nee in fundo terre nec pratis nec vineis nec nemoribus , si inde fiat eis elemosina .


Cum vero eadem ecclesia presbitero vacaverit , monachi ydoneum Lingonensi episcopo presentabunt , eoque de cura ab episcopo investito tenebitur accedere apud Molismum , suam publice in capitulo fidelitatem de conservandis eorum redditibus facturus , sicut eorum justiciarius quantum in temporalibus constitutus .


Testes inde sunt : Amauricus decanus noster ; Jocelinus , Garnerius , archidiaconi nostri ; Lambertus erarius .


Actum est hoc Lingonis et sollempniter in capitulo collaudatum nostroque confirmatum est sigillo , anno ab incarnatione Domini M ° .


Quapropter ego Philippus , Dei gratia Trecensis ecclesie episcopus , reverendi confratris nostri Roberti , primi Molismensis cenobii abbatis , ceterorumque fratrum supplicationibus imploratus , impulsus etiam prece comitis Hugonis qui Molismense cenobium precipuo diligebat amore , dona et beneficia que vel idem comes vel quilibet alii amore Dei et anime salute ecclesie Sancti Quintini contulerant , assensu et voluntate capituli nostri scriptis firmare et sigilli nostri auctoritate munire decrevi .


Presenti igitur scripto firmamus et corroboramus quecunque predicta Sancti Quintini ecclesia Trecis hactenus adquisivit vel deinceps adquisierit in pratis , in vineis , in ortis et possessionibus aliis , dona etiam comitis Hugonis vel aliorum , ut eidem ecclesie firma et illibata permaneant , et Deo ibidem servientes quiete et absque inquietatione contradictionis ea possideant .


Actum est hoc Trecis publice in capitulo Sancti Petri , III ° .


Ad hoc confirmandum testes subscripti adnotantur : Raynaudus prepositus , Girardus archidiaconus , Drogo archidiaconus , Petrus archidiaconus , Goscelinus archidiaconus , Anselmus archidiaconus , Odo precentor , Johannes decanus , Hugo decanus , Johannes capellanus .


Cum de bono religionis odore in ecclesiis Dei suaviter redolente fideles universi semper in Domino gaudere debeant : ego Theobaldus Trecensium comes , specialiter religiosorum Molismensis monasterii monachorum et precipue reverendi viri Roberti , primi eorum abbatis , emulator existens , tam futurorum quam presentium notitie duxi fideliter commendandum quod ad preces et instantiam ejusdem venerabilis abbatis et nobilium virorum hominum meorum , Guidonis scilicet comitis de Barro super Sequanam , Galterii quoque de Bernon et Jofredi Furnerii , dicte Molismensi ecclesie pro mea et antecessorum meorum salute id libertatis in potestate mea Trecensi habere et jure perpetuo possidere decerno , statuens et concedens ut ejusdem ecclesie homines , si ad eandem potestatem meam , ut inde sibi de feminis meis ducant uxores , venerint , quiete eas secum abducant et libere , et deinceps tam ipse quam earum liberi absque ulla heredum meorum in posterum reclamatione dominio prefate ecclesie et servitio , sicut ceteri homines sanctuarii , per omnia subdantur .


Hujus itaque libertatis , memorate ecclesie a me sollempniter collate , textes existunt milites et homines mei , Andreas de Baldimento , Rocelinus de Vendoperio , Pontius de Capis , Jofredus Olranni filius , Otrannus Wasteblé ; et Liebaldus et Walo Cuschardus , burgenses mei de Trecis .


Noticie fidelium tam presentium quam futurorum tradere disponimus , quod pratum , quod est situm juxta murum Trecensis civitatis non longe ab ecclesia Sancti Quintini , quod in vita sua Odo comes , filius comitis Theobaldi , dederat ecclesie Molismensi , frater ejus qui ei in honore successit , comes videlicet Hugo , in quadam festivitate paschali curiam suam apud Molismum tenens , videlicet anno M ° .


dominice Incarnationis , rogatu Roberti ejusdem loci abbatis , non solum ipsum pratum , sed omnia dona , quecumque comes Theobaldus pater ejus et Adhelaydis comitissa mater sua , frater quoque ejus comes Odo attribuerant ecclesie Molismensi , libentissime concessit .


Ex his vero omnibus prenominatis rebus testes existunt : Wido de Wangionisrivo , Dudo Chatalaunensis civitatis vicedominus , et multi alii .


Hec omnia prenominata conjunx ejusdem comitis Hugonis Constancia , Philippi regis Francorum filia , in camera Gauterii Belvacensis concessit , presentibus illis testibus : Gaufredo filio Otranni , Odone presbitero , cum multis aliis .


Ut autem hec omnia magis rata et autentica sint , presente domno Gaufredo filio Ottranni misit ipsa comitissa quemdam nummum per domnum Nivelonem super altare Sancti Quintini .


Manasse archidiaconi .


alterius Manasse archidiaconi .


Guidonis archidiaconi .


Falconis archidiaconi .


Gibuini archidiaconi et cantoris ; decani : Hugo et Tetgerius ; canonici : Gislebertus , Burdinus , Gauterius , Petrus filius Gisleberti .


Acta sunt hec et confirmata Trecis in capitulo Sancti Petri , die festo ejusdem , anno Incarnationis dominice millesimo centesimo XX .


Futuris notum fiat atque presentibus quod Gaufredus Furnarius de Trecis , laude uxoris sue Laure et infantum suorum , dedit Deo et beate matri ejus Marie Molismensi et fratribus Sancti Quintini , sub titulo ejusdem virginis ibidem commorantibus , terram Villaris Ursi : ita dumtaxat ut , in vita sua , terciam partem monachi pro investitura , duas vero post mortem suam residuas partes obtineant .


Preterea ne , mutatione vel infestatione ministrorum , homines prefate ville ultra modum inquietentur , concessit ut minister de hominibus monachorum eidem terre preficiatur , qui ecclesie terciam partem reddituum et justiciarum , duas quas sibi tantum in vita sua , ut diximus , retinuit partes reliquas conservet : a quo tamen si voluerit idem Gaufredus fidelitatem suam exiget .


Interfuerunt huic dono et diffinitioni idonei testes : Dudo de Sancto Memorio , Odo filius Josleni et multi alii .


Ego denique Hato , Dei gratia Trecensis episcopus , hanc totam conventionem coram me et meis recitare feci , et , sicut prescriptum est , Gaufredus cum filio suo Symone laudavit et approbavit , atque idem scriptum sigillo nostro roborandum iteratisque testibus , sicut inferius patet , muniendum in manu nostra reposuit .


Testes itaque sunt isti : Gibuinus archidiaconus et cancellarius , Gauterius filius Ingermeri et multi alii .


Igitur , karissime semper nobis Roberte , cenobii Molismensis abba reverentissime , tua celsitudo a nobis petiit quatenus omnia illa ecclesiastici juris beneficia , quecumque a predecessore nostro bone memorie , Raynardo videlicet Lingonensis ecclesie episcopo , et a viris fidelibus religiosissimo Molismensium conventui pia deliberatione tradita sunt et concessa , queque ex nostra parte eidem ecclesie in nostris temporibus misericorditer largiti sumus , per nostram episcopalem auctoritatem tibi et ecclesie tue conscribi et perpetua stabilitate confirmari .


Tuis itaque tuorumque justis peticionibus totiusque Lingonensis ecclesie fideli et saniori consilio libenter adquiescens , predia , villas , ecclesias , capellas , decimas , oblationes , sepulturas seu quascumque hujusmodi possessiones alias beneficiarias , sicut in consequentibus scripta et denominata continentur , ita salvo jure Lingonensis ecclesie omnia libera et ab omni calumniantium impugnatione absoluta tibi tuisque in perpetuum successoribus donamus , concedimus et confirmamus : in primis itaque locum ipsum Molismi , fundamentum et caput ipsius abbatie ; ecclesiam Poylliaci , caput ejusdem parroechie , cum omnibus appenditiis suis ; ecclesiam Beati Desiderii infra muros Lingonice urbis cum appenditiis suis , exceptis militaribus casamentis ; ecclesiam de Ispielent cum capella Divitis Burgi et ceteris appenditiis , ecclesiam de Sommoster cum appenditiis suis , villam que Montion dicitur , cum ecclesia et appenditiis ejus , ecclesiam de Gandelencurte , capellam de Ultramonte , ecclesiam de Visigniis , ecclesiam Varennarum cum appenditiis suis , ecclesiam de Coyfei , capellam de Nova Villa , ecclesiam de Vico , ecclesiam Campaniaci , ecclesiam de Stercis , ecclesiam Acuti Montis , ecclesiam de Gislomonte , ecclesiam de Buxerolis cum appenditiis suis , capellam Calvi Montis , ecclesiam Agnelliville , ecclesiam Bolonie , ecclesiam Bordonis , ecclesiam Sancti Lupi , ecclesiam de Granceiaco cum appenditiis suis , ecclesiam de Campaniaco et de Ostricurte cum appenditiis suis , ecclesiam de Yssoia cum appenditiis suis , ecclesiam de Mariaco cum appenditiis suis , ecclesiam de Britignola cum appenditiis suis , ecclesiam de Nueriis cum appenditiis suis , ecclesiam de Gyvrellis cum appenditiis suis , ecclesiam de Viilleio cum appenditiis suis , ecclesiam de Ulmeto cum appenditiis suis , ecclesiam de Vacua Silva cum appenditiis suis , ecclesiam de Lenti cum appenditiis suis , ecclesiam de Leesma cum appenditiis suis , ecclesiam Sancti Benigni de Bosco cum appenditiis suis , ecclesiam de Solengneio , ecclesiam Sancte Columbe cum capella Ville Martini , ecclesiam de Marcennaco cum appenditiis suis , ecclesiam de Bysseio , ecclesiam de Juylliaco cum appenditiis suis , ecclesiam de Genniaco cum appenditiis suis , ecclesiam de Caunaco , capellam Villarii , ecclesiam Ville Dei cum appenditiis suis , ecclesiam Sextenniaci cum appenditiis suis , ecclesiam de Noyeriis cum appenditiis suis et capella ejusdem castri , ecclesiam de Niella cum appenditiis suis , ecclesiam Sancti Aniani de Tornodoro cum omnibus que ad ipsam parroechiam pertinent , et capellam Sancti Petri cum ceteris capellis , ecclesiam de Colanno cum appenditiis suis , ecclesiam de Floegneio cum appenditiis suis , ecclesiam Artunnaci cum appenditiis suis , medietatem ecclesie de Lantagia cum medietate appendiciorum , ecclesiam de Cyresio cum capella ejusdem castri , ecclesiam de Frasninis cum appenditiis suis , ecclesiam de Chailiaco , ecclesiam de Villanissa , ecclesiam Strichiaci cum appenditiis suis , ecclesiam Sicce Fontane , ecclesiam Albe Petre , ecclesiam de Malla , ecclesiam de Insula sub Barro cum appenditiis suis , ecclesiam de Verteolo cum appenditiis suis .


Horum omnium quecumque superius collegimus , ego Robertus , Dei gratia Lingonensis episcopus , tibi , Roberte abba karissime , tuisque in posterum successoribus , sicut conscripta sunt in hac carta , ita benigne communi ecclesie nostre consensu et laude donamus , laudamus et pontificali auctoritate nostra in perpetuum confirmamus et archidiaconis nostris confirmanda commendamus .


Ego Robertus Lingonensis episcopus propria manu S .


Amauricus decanus S .


Lambertus thesaurarius et archidiaconus S .


Goscelinus archidiaconus S .


Hugo archidiaconus S .


Warnerius archidiaconus S .


Acta sunt hec Lingonis in plenaria sinodo , Paschali Romane sedis pontificium gubernante Philippo regnante , Roberto episcopo Lingonensem ecclesiam regente , Duranno notario dictante , anno ab incarnatione Domini millesimo centesimo I ° . ,


« Huic presertim plenarie confirmationi plenarium dedit assensum Manasses , ejusdem ecclesie archidiaconus ; Gibuinus , Guirricus , Falco , archidiaconi ; canonici : Rainerus , Manasses , Girardus , Angelmerus , Bernardus ; et Petrus abbas Insule Germanice .


« Hujus rei testes sunt : Manasses archidiaconus ; Guirricus , Falco , archidiaconi ; magister Girardus , magister Bernardus , Engelmerus , canonici Sancti Petri ; Petrus abbas Cellensis .


Actum est hoc Trecis in palatio nostro pontificali , anno ab incarnatione Domini M ° .


« Testes sunt : Tomas prior ejusdem ecclesie , Hugo camerarius , Gislebertus capellanus ; ex parte Petri Bristaudi , Nicolaus capellanus , Drogo subcapellanus , magister Hugo de Monte Ramponis , Galterius de Pruvino , Teobaldus de Fimis , qui cartam scripsit , Ansellus de Triangulo , Petrus Bursaudus , Drogo de Pruvino , Simon Fornerius .


Traditum apud Barrum per manum Guillelmi cancellarii . »


Notum sit omnibus tam futuris quam presentibus quod ego Hugo comes Trecensis dedi Deo et sancte Marie Molismensis ecclesie , necnon et Sancto Theobaldo , ubi mansionem habebant monachi Molismenses secus ecclesiam in honore sancti Theobaldi fundatam , terram citra et ultra viam que vulgo vocatur Chiminus , in circuitu cum appendiciis suis , in latitudine quidem usque ad arborem que vocatur pirus miritellus , ubi est quasi terminus et divisio via que ducit ad prata , in longitudine vero ab eadem via versus Grandem Boscum et Triginta Perticas .